Kotor Varoš: Slijede krivične prijave upravi “Mehaničke konstrukcije” - Glas Srpske\nSrna 28.03.2020 19:17\nKOTOR VAROŠ - Štab za vanredne situacije u Kotor Varošu odlučio je da protiv odgovornih osoba iz preduzeća “Mehaničke konstrukcije” bude podnesena krivična prijava zbog ugrožavanja zdravlja ljudi jer odbija da dostavi spisak radnika.\nNa današnjoj hitno zakazanoj sjednici opštinskog Štaba konstatovano je da je lice, koje je zaraženo virusom korona, zaposleno u preduzeću “Mehaničke konstrukcije” i da je potvrdilo higijensko-epidemiološkoj službi Doma zdravlja “Sveti Pantelejmon” da je bilo u kontaktu sa svim zaposlenima.\nOpštinski Štab je naložio Policijskoj stanici iz Kotor Varoša izvrši provjeru svih navoda i saznanja iznesenih na sjednici.\nPreduzeću “Mehanička konstrukcija” upućen je pisani dopis Štaba i Doma zdravlja da dostavi tražene podatke da bi zdravstveno-sanitarni inspektor mogao izdati rješenja o kućnoj izolaciji, ali je ovo kotorvaroško preduzeće odbilo saradnju dostavljajući nepotpune podatke.\n“Iz preduzeća Mehaničke konstrukcije su odbili saradnju iz samo njima poznatih razloga i na taj način doveli u opasnost sve zaposlene radnike ovog preduzeća i sve građane opštine Kotor Varoš”, navedeno je u saopštenju.\nIz Štaba pozivaju zaposlene u preduzeću “Mehaničke konstrukcije” i druga lica koja su radila u proteklih 14 dana u ovoj fabrici da se kao savjesni i odgovorni građani jave u Dom zdravlja na telefon 051/785-506 radnim danom do 15.00 časova i na broj 051/785-704 popodne i vikendom.


Ne znaju da naprave ali znaju da pokvare: Podmeću klipove ruskom gasovodu - Ovo im je računica ... | WebTribune\nHome U FOKUSU Ne znaju da naprave ali znaju da pokvare: Podmeću klipove ruskom gasovodu – Ovo im je računica …\nPosted date: септембар 15, 2019 In: U FOKUSU\n„Postoji namera da se veštačkim smanjenjem obima tranzita poveća cena na ruski gas, kako bi američki prirodni gas postao konkurentniji. Umesto pravde i ravnopravnosti na liberalnom tržištu, odluka suda EU sigurno vodi ka tržišnoj deformaciji i poskupljenju energenata za evropske partnere“, izjavio je Šlund, komentarišući odluku suda.\nOdgovarajući na pitanje Sputnjika da li će odbacivanje dodatnog tranzita putem gasovoda „Opal“ dovesti do problema u energetskom snabdevanju Evrope već naredne zime, Šlund je izjavio da će, u slučaju hladnoće, Nemačkoj hitno biti potreban ruski gas iz gasovoda „Severni tok“, pošto će obnovljivi izvor energije, posebno zimi, dovesti do značajnog kolebanja energetskog snabdevanja.\nPoslanik je naveo i da je moguća isporuka prirodnog tečnog gasa sa Jamala, u slučaju da se „hladnoća iznenada obruši na Severnu Ameriku i Centralnu Evropu istovremeno“. On je podsetio da je takva situacija već bila zbog hladnih zima u Evropi i SAD poslednjih godina i tada nije bilo dovoljno američkog gasa.\n„Trebaju nam stalne isporuke gasa iz Rusije, radi bezbednosti našeg stanovništva i našeg ekonomskog motora u Nemačkoj“, rekao je Šlund, naglasivši da glavni cilj za partiju „Alternativa za Nemačku“ ostaje stabilno snabdevanje gasa Nemačke, posebno uzimajući u obzir značajne probleme u budućnosti za energetsko snabdevanje, zbog grozničavog promovisanja alternativnih izvora energije.\n„U interesima nemačke partije ’Alternativa za Nemačku‘ je da podržava gasovod ’Severni tok 1‘ i ’Severni tok 2‘. Samo u slučaju da zalihe gasa i mogućnosti zamene drugim izvorima energije budu jasno osigurane za našu državu, mi ćemo biti zadovoljni“, izjavio je Šlund.\nPoništena odluka je davala ruskoj kompaniji mogućnost dodatnog transporta gasovodom „Opal“, i to do 10,2 milijarde kubnih metara gasa godišnje.\nPod džunglama Kambodže pronađeno najveće drevno carstvo na planeti


Ovo je potvrdio Elvedin Sedić, direktor Javnog preduzeća "Aerodrom Bihać", istakavši kako je sada na potezu Ministarstvo prostornog uređenja i zaštite okoliša Federacije BiH. "Mi smo podnijeli zahtjev za izdavanje urbanističke saglasnosti, a međuvremenu radićemo na glavnom projektu i cilj nam je da te aktivnosti okončamo do kraja ove godine kako bismo mogli podnijeti zahtjev za građevinsku dozvolu", rekao je Sedić.\nPrema njegovim riječima, u ovom trenutku je teško govoriti o vremenskim rokovima u kojima bi se mogle uraditi ove aktivnosti, jer to zavisi od brojnih drugih faktora. "Mi trenutno provodimo postupak eksproprijacije zemljišnih parcela koje su u privatnom vlasništvu i tu se srećemo s brojnim imovinsko-pravnim problemima i tužbama građana. S obzirom na to da takvih parcela ima oko 500, to je proces koji bi mogao dugo trajati i koštati", kazao je Sedić. Prema njegovim riječima, plan je da do kraja ove godine započne izgradnja testnog dijela piste i za to postoje sredstva u iznosu od 2,5 miliona maraka, koje je obezbjedila Vlada FBiH.\nU međuvremenu, dodaje kako je u proteklom periodu izgrađena zaštitna ograda te sanirana pristupna cesta do lokaliteta aerodroma, a da je u skorom periodu planirana i izgradnja putne infrastrukture unutar samog kompleksa. On je komentarisao i informacije da bi ovaj projekat, zbog sporosti njegove realizacije, mogao iz ingerencije gradskih vlasti biti prebačen u nadležnost Unsko-sanskog kantona ili Federacije BiH. "Mislim da je to u ovom trenutku manje bitno, jer grad i naše preduzeće su zainteresovani da ovaj projekat dovedu do kraja. Brzina realizacije, kako sam rekao, uslovljena je nizom objektivnih okolnosti", kaže Sedić. Prema njegovim riječima, bitno je pronaći strane ulagače koji bi sudjelovali u finansiranju ovog projekta po principu javno-privatnog partnerstva.


Ferštapen ostaje sa ekipom TAG HEUER RED BULL RACING do 2020. - GARAŽA\nEkipa TAG HeuerRed Bull Racing preuzela je ključne korake kako bi osigurala buduću vozačku postavu i objavila je da je njihova glavna zvezda, Maks Ferštapen, potpisao novi trogodišnji ugovor. Klauzule ugovora počele su da se sastavljaju odmah nakon Ferštapenove pobede na trci malezijskog Grand Prix takmičenja ranije ovog meseca. Ovo je bila druga pobeda u karijeri veoma agilnog i veštog vozača, a pratila je prošlogodišnju pol poziciju na debitanskoj trci koja je održana u Španiji.\n„Red Bull je uvek akcijama pokazivao svoju veru u mene“, izjavio je Maks. „Moja ekipa me je oduvek podržavala i delila sa mnom zajedničke ambicije, koje bez ikakve sumnje delimo od samog početka. Veoma sa srećan što mogu da potvrdim budućnost u timu TAG Heuer Red Bull Racing i sa velikim uzbuđenjem se radujem budućoj saradnji koja će svakako izroditi uspehe u kojima možemo uživati u narednim godinama koje slede.“\nFerštapen je potpisao Red Bull Junior program sa samo 16 godina starosti, kada se takmičio u Formula 3 European Championship ranku. Samo nedelju dana kasnije, mladi vozač imenovan je za jednu od pozicija u ekipi Toro Rosso za 2015. godinu, gde je imao veoma zavidan performans sa dva četvrta mesta iste sezone.\nSledeće godine, veliki talenat prebačen je u TAG Heuer Red Bull Racing ekipu, nakon čega je u debitantskoj trci osvojio prvo mesto, nakon čega je u ukupnom skoru stao na šestu poziciju šampionata. Do sada je Ferštapen imao veoma jaku sezonu, krunisanu trećim mestom u Kini, prvim u Maleziji i drugim u Japanu.\n„Mi smo oduševljeni činjenicom da je Maks pristao na produžetak ugovora sa ekipom TAG Heuer Red Bull Racing“, dodao je vlasnik tima Kristijan Horner, koji nije krio svoju želju da ujedno zadrži i njegovog timskog kolegu Danijela Rikarda, tokom nekoliko narednih godina. „On je čistokrvni trkač, sa nedvojmljivim talentom za volanom i retkim instinktom koji je potreban na ovom takmičarskom nivou.“\n2020 Formul 1 Maks Ferštapen red bull TAG Heuer\nPrevious post:Specijalna ponuda za Hondu CR-V 1.6 i-DTEC Elegance Navi\nNext post:Superzvezde Juventus-a na Jeep ®stazi


bg svaštara Arhive - Stranica 84 od 155 - Dan u Beogradu\nNaslovna » Arhive po tagovima: bg svaštara (strana 84)\nPayPal posle samo tri dana u Srbiji – ukinut!\n17. oktobar 2014. Drugi pišu 2\nPortal StartIt.rs danas je objavio vest da je posle samo tri dana upotrebem PayPal usluga povučena zbog konflikta sa zakonima u Srbiji.\nVantelesna oplodnja: Dečija nedelja donosi sreću\n13. oktobar 2014. Obrati pažnju! 0\nDečija nedelja je i ove godine povod za prijavljivanje parova za osmu humanitarnu akciju Specijalne bolnice „Beograd“ za dodelu besplatnih programa vantelesne oplodnje.\n„Vogue“ o Beogradu: Grad okrenut budućnosti\n10. oktobar 2014. Drugi pišu 0\nItalijansko izdanje čuvenog modnog magazina „Vogue“, objavilo je članak pod naslovom „Pet alternativnih gradova za idealan jesenji vikend – od Severne Evrope do granica Mediterana“, u kome čitaocima pored Liverpula, Talina, Antverpena i Roterdama, preporučuju i Beograd.\nCity Break: Beograd najjeftiniji evropski grad za turiste\n29. septembar 2014. Drugi pišu 0\nNajjeftiniji grad za turiste u Evropi je Beograd, a najskuplji Oslo, pokazala je anketa nemačkog auto-moto saveza ADAC.\nPage 84 of 155« Prvo...607080«8283848586\t»\t90100110...Poslednje »


!/Mladi za ljudska prava: Prestanite Srbiju praviti sigurnom kućom za Mladića / Radio Sarajevo\n!/ Mladi za ljudska prava: Prestanite Srbiju praviti sigurnom kućom za Mladića\n09. 06. 2021. u 16:34:00 Radiosarajevo.ba\nReakcije vlasti Republike Srbije, povezanih lica i medijske mašinerije na presudu Ratku Mladiću i izvještaj MMKS Vijeću sigurnosti sramotni su pokušaj da se izbjegne odgovornost, potpiruje nacionalistička histerija i produbi nepovjerenje između građana Srbije i ostatka svijeta.\nPoručili su ovo iz Inicijative mladih za ljudska prava.\n„Apsolutno je netačna izjava premijerke Ane Brnabić da je Srbija “posvećena istraživanju svih ratnih zločina, svih zločina, kao i za privođenje optuženih i kažnjavanje odgovornih za zločine”.\nU slučaju Ratka Mladića, Srbija je naprotiv bila sigurna kuća za Ratka Mladića i figurativno i bukvalno. Institucije Srbije nikada nisu otkrile i osudile ko je skrivao Mladića od pravosuđa 15 godina, ko je odgovoran za to što je iako u bekstvu redovno primao vojnu penziju i najbolnije od svih ovih pitanja, ko je i zbog čega ubio dvojicu dvadesetjednogodišnjaka, Dragana Jakovljevića i Dražena Milovanovića, gardiste na straži u Topčideru oktobra 2004. godine.\nJasno je da ne postoji nikakva volja Srbije za istraživanje ratnih zločina i drugih krivičnih dela povezanih sa genocidom u Srebrenici i ratom u BiH. Također su veoma licemerni i prožeti neistinama apeli predsednika Vučića da osuđeni pred Tribunalom služe svoje kazne u Srbiji, i njegova izjava “da je Srbija spremna da preuzme svoje obaveze u izvršavanju presuda koje su donete prema državljanima Srbije, uz nadzor Mehanizma i poštovanje svih ovlašćenja”.\nU Srbiji ne samo da se ne izvršavaju presude Tribunala, već su potpuno ignorisane. Vojislavu Šešelju nije oduzet poslanički mandat nakon presude Tribunala, iako je Zakon o izboru narodnih poslanika jasan – da poslanik gubi mandat nakon što je osuđen na zatvorsku kaznu dužu od 6 meseci.\nOsuđenim pripadnicima Vojske nisu oduzeti činovi iako je Zakon o vojsci jasan da se čin gubi u slučaju osude na kaznu zatvora dužu od godinu dana. Zločinci u Srbiji ne gube privilegije, dobijaju zaštitu i promociju od strane državnih organa i paradržavnih medija. Krivični zakonik ne zabranjuje negiranje presuda Tribunala u Hagu, kao što zabranjuje negiranje presuda za ratne zločine Međunarodnog krivičnog suda i domaćih sudova.\nSramni su pokušaji da se krivica za nedostatak pomirenja u regionu svali na Tribunal u Hagu. Negatore genocida i promotere ratnih zločinaca iz srpske vlasti pitamo, a šta ste vi uradili za pomirenje u regionu? Šta su institucije koje vodite i predstavljate uradile na otkrivanju ratnih zločina, krivičnom progonu ratnih zločinaca, priznanju i pravdi za žrtve ratnih zločina, utvrđivanju sudbina nestalih lica, popisu žrtava ratova 90ih rasvetljavanju okolnosti pod kojima su stradali?\nSrbija je dugo bila sigurna kuća za ratne zločince, i danas je za neke, poput Novaka Đukića. Srbija nažalost nije faktor pomirenja u regionu, koliko god pokušala sebe tako da nazove. Srbiji koja slavi i štiti zločince niko ne veruje, i niko ne želi da pruži ruku“, navodi se u saopćenju Yihr.rs.\nTagovi: Ratko Mladić Inicijativa mladih za ljudska prava ratni zločini Srbija genocid Vojislav Šešelj Haag


TRUMP SE IPAK PREDOMISLIO: Američki predsjednik odgodio uvođenje novih sankcija Rusiji, razlog je…\nAmerički predsjednik Donald Tramp odgodio je uvođenje dodatnih sankcija Rusiji\nVjerovatno ih neće ni uvesti ukoliko Rusija ne izvede novi cyber napad ili ne napravi neku drugu provokaciju, izjavio je visoki zvaničnik američke administracije.\nAmerička ambasadorica u UN Nikki Haley rekla je u nedelju kako Washington priprema nove sankcije Rusiji zbog podrške sirijskom predsjedniku Basharu al-Assadu, ali je neimenovani zvaničnik Reutersu dan kasnije rekao kako je „ambasadorica ovaj put istrčala pred rudu“.\nUpitana za komentar, Bijela kuća je dala odgovor identičan odgovoru glasnogovornice Sarah Sanders, a to je kako „razmatraju dodatne sankcije protiv Rusije i odluka će biti donijeta u bliskoj budućnosti“.\n„O sankcijama se diskutiralo, ali je odlučeno da se sa njima sačeka neko vrijeme“, pojasnio je on.\nNA POMOLU DOGAĐAJ DESETLJEĆA: Sjeverna i Južna Koreja 27. aprila proglasit će mir i okončati 68-godišnji rat?


DDoS napad na web lokaciju agencije CIA DDoS napad na web lokaciju agencije CIA – Personal magazin\nNakon napada na računarski sistem američkog Senata, juče je izvršen DDoS napad na web loakciju agencije CIA, www.cia.gov, koja je bila nedostupna u kasnim popodnevnim satima. Nedostupnost web sajta je…\nNakon napada na računarski sistem američkog Senata, juče je izvršen DDoS napad na web loakciju agencije CIA, www.cia.gov, koja je bila nedostupna u kasnim popodnevnim satima. Nedostupnost web sajta je zabeležena oko 18h po severno-američkom vremenu (EDT) i trajala je nekoliko sati.\nHakerska grupa Lulz Security preuzela je odgovornost za novi napad saopštivši juče na svom Twitter profilu:\n“Tango down – cia.gov – for the lulz”.\nZa sada se čini da je napad bio isključivo usmeren na javni portal koji ne sadrži tajne podatke i ne utiče na samo funkcionisanje agencije CIA. Početkom nedelje hakerska grupa takođe je izjavila da će prihvatiti zahteve od bilo koga ko želi da se uhakuje neki web sajt pozivom na 614-LULZSEC.\nPortparol agencije CIA-e izjavila je da nadležni organi istražuju izveštaje o počinjenom napadu te je ponekad teško zaključiti da li je reč o hakovanju ili je izjava grupe na Twitteru navela ljude na posećivanje određene web lokacije učinivši ga tako nedostupnim.\nDDoS napad na web lokaciju agencije CIA was last modified: June 17th, 2011 by Redakcija\nCIADDoSDDoS napadLulz Security


Aja Sofija ponovo postaje džamija - Politički.rs\nNajviši upravni sud u Turskoj poništio je danas odluku suda iz 1934. godine i time omogućio vladi da povrati prethodni status Aja Sofije kao džamije. Predsednik Turske Redžep Taijip Erdogan je posle toga potpisao dekret o vraćanju Aja Sofije u džamiju.\nSud u obrazloženju odluke navodi da je ta odluka nezakonita, čime je otvoren put da građevina ponovo bude pretvorena u džamiju uprkos pozivima iz sveta da se to ne čini.\nAja Sofija je bila centralno mesto hrišćanske Vizantije i muslimanskog Osmanlijskog carstva, a sada je jedan od najposećenijih kulturnih spomenika u Turskoj.\nOdluku je poništavanju ukaza iz 1934. godine doneo je Državni savet, najviši administrativni sud u Turskoj.\nTagged: AJA SOFIJA, DŽAMIJA, MUZEJ, TURSKA


Banke u Srbiji smislile su novi način kako da vam UZMU VIŠE NOVCA, a da to možda i ne primetite\nSlađana Gavrić | 15. 07. 2017 - 21:35h\nBanke u Srbiji povećavaju naknade za vođenje tekućih računa klijenata, i to za 30 do 40 odsto, saznaje „Blic”.\nS obzirom na to da je sada prosečan iznos za mesečno održavanje tekućeg računa 150, nova cena ove usluge dostići će skoro 200 dinara. Kada se na to dodaju elektronsko i telefonsko bankarstvo, korišćenje kartica ili čekova, trajni nalog, SMS obaveštenja... održavanje će poskupeti sa prosečnih 250 na oko 350 dinara. Zanimljivo je da pojedine banke čak uvode i nove vrste tekućih računa, a za njihovo održavanje naplaćivaće i čitavih 400 dinara mesečno.\nNaime, jedna od vodećih banaka u Srbiji poslala je obaveštenje klijentima da će od septembra podići cenu održavanja računa. U obrazloženju su naveli da na to „utiču i promene na finansijskom tržištu”.\nKod ove banke je održavanje tekućeg računa iznosilo 125 dinara, a po novom cenovniku će biti 195, što je čak 44 odsto više! U još nekoliko banaka potvrdili su nam da uskoro menjaju naknade.\n- U toku je priprema novih tarifa naknada, a očekujemo da one počnu da se primenjuju u avgustu - nezvanično su nam rekli u toj banci.\nS druge strane, neke banke su uvele nove usluge. U jednoj velikoj banci kažu da se naknade za vođenje nove usluge, tzv. set tekućeg računa, „razlikuju u zavisnosti od tipa odabranog seta”.\nU 2016. profit banaka 150 miliona evra\nOvo su četiri načina da uštedite za budućnost…\nNema roditelja, koji se nije zapitao kako pametno da štedi za svoje najmlađe? Da, postoji više načina i svaki nosi različite prinose. Ono što ipak treba da…\nDa li će u Davosu biti STAVLJENA TAČKA na…\nVelike svetske finansijske institucije još ne znaju da li da se usprotive kriptovalutama ili da se priključe onima koji u njih investiraju, o čemu će se…\nVIŠAK NOVCA, MANJAK IDEJA Zadužujemo se, a na…\nU bankama u Srpskoj ima viška oko 1,5 milijardi KM, koja se mogu investirati na tržište kapitala i uopšte nema potrebe za kreditnim zaduživanjem.\nPosledice velikih zarada banaka u BiH: Niže…\nIako su banke u BiH za nepunu godinu dana značajno smanjile kamate na kredite, posebno stambene, to neće u većoj meri motivisati građane da se zadužuju, kažu…\nPovezane teme: Banke , Novac , Održavanje računa


Šta je za Davora 10 kg više – U Klinchu\nU petak su startovale Mediteranske igre u španskoj Taragoni, a verovatno najveće čudo igara desilo se u subotu, pošto je naš natrofejniji rvač Davor Štefanek izborio finale pobedivši Francuza Artaka Margarjana rezultatom 5-1. Ne zvuči čudno što je olimpijski šampion i nosilac zastave Srbije na otvaranju Mediteranskih igara u finalu, ali on je zlato u Riju osvojio u kategoriji do 66 kilograma, a danas će se u finalu boriti u 11 kilograma težoj kategoriji!\nŠtefanekova trenutna kilaža je najbliža kategoriji do 72 kilograma, međutim, to je neolimpijska kategorija i nije na programu Mediteranskih igara, tako da se naš rvač odlučio za kategoriju do 77 kilograma. Poznato je da borci pred merenje skidaju veliki broj kilograma, te su na strunjači oni znatno teži nego na merenju, pa je vrlo verovatno da je neko od Štefanekovih protivnika i preko 10 kilograma teži.\nBilo je veliko pitanje kako će naš natrofejniji rvač uklopiti treninge sa obavezama koje nosi mesto predsednika Sportskog saveza Srbije, ali očigledno da mu to ide od ruke. Pred Mediteranske igre obavio je pripreme u Sjedinjenim Američkim Državama, i nastup u Španiji je potvrda odličnog rada.\nOd ostalih naših takmičara za bronzu će se boriti Vladimir Stankić (-87kg) i Mikheil Kadžaja (-97kg), dok je Kristijan Fris (-67kg) nakon startne pobede nad predstavnikom Alžira poražen od Turčina Rifata, i ostao je bez prilike za medalju. Štefanek će se u finalu boriti protiv Turčina Bašara, Stankić u meču za bronzu protiv Španca Pereza, a Kadžaja protiv Turčina Demirčija. Mečevi za medalje na programu su u nedelju od 19 časova.


RS: Ugovorene investicije "u iznosu 519 miliona KM" - Istinomjer\nGovoreći o projektima koji bi trebali biti realizovani u narednoj godini, predsjednik SNSD i član Predsjedništva BiH, Milorad Dodik izjavio je da će u 2020. godini u Republici Srpskoj vrijednost investicija biti “milijardu KM”, te da će uskoro biti predstavljen i zvanični program investicija.\nNabrajajući projekte koji će se realizovati u 2020. godini Dodik je, između ostalog, naveo sljedeće:\nStvara se podloga za rekonstrukciju svih magistralnih puteva, za šta će biti izdvojeno 200 do 300 miliona KM. Za izgradnju dionice auto-puta od entitetske linije kod Doboja do Јohovca biće izdvojeno 300 miliona KM, a gradimo i bolnicu u Doboju…Biće riješena još neka infrastrukturna pitanja, a kada se tome doda rješavanje pitanja vodovoda u Gradišci čija je vrijednost deset miliona KM, onda je lako vidjeti vrijednost planiranih investicija u narednoj godini (…) Uskoro će biti predstavljen plan svih investicija.\nPrema njegovim riječima, u 2020. godini biće građene i hidroelektrane “Bistrica” i “Buk Bijela”.\nVlada Republike Srpske, na sjednici održanoj 18.12.2019. godine, utvrdila je “Prijedlog programa javnih investicija Republike Srpske za period 2020 – 2022. godina” u kojem je naznačeno da su “ugovorene investicije u iznosu 519 miliona KM”, a što je manje za oko 50 miliona KM u odnosu na ranije utvrđeni nacrt ovog dokumenta.\nKao prioritetne potrebe, “bez obezbijeđenih izvora finansiranja, iskazane su dodatne investicije u iznosu od 11,5 milijardi KM”, saopšteno je Vlade Republike Srpske.\nPrijedlog programa javnih investicija Republike Srpske za period 2020-2022. godina je evidencioni dokument i koji sadrži informacije o projektima u implementaciji, kao i o projektima koje su nadležna ministarstva/institucije kandidovale kao prioritetne.\nAnaliza sektorske strukture investicija u implementaciji u periodu 2020-2022. godina, prema resornoj nadležnosti za projekte, kako je saopćeno “pokazuje da je 88,81 odsto investicija planirano u sektoru energetike i zdravstva, sektorima za izbjeglice i raseljena lica, poljoprivredu, šumarstvo i vodoprivredu, zaštitu životne sredine, te saobraćajne infrastrukture i unutrašnjih poslova”.\nTakođer je navedeno i to da “najveće učešće u finansiranju ugovorenih investicionih projekata u periodu 2020-2022. godina imaju ino sredstva, krediti i grantovi, u ukupnom iznosu od 266,1 miliona KM ili 51,27 odsto”, dok domaća sredstva po svim osnovama učestvuju “u iznosu od 252,9 miliona KM ili 48,73 odsto/budžetska sredstva, vlastita sredstva učesnika u realizaciji projekata, domaći krediti”.\nPodsjećamo, Vlada Republike Srpske usvojila je krajem juna ove godine Nacrt programa javnih investicija Republike Srpske od 2020. do 2022. godine, kojim je prvobitno planirana realizacija investicionih projekata “u iznosu od 568.067.262 KM”.\nObzirom da je, nedugo nakon izjave Milorada Dodika, predstavljen zvanični plan i Program investicija RS, ali da je u ovom dokumentu naznačeno da su “ugovorene investicije u iznosu 519 miliona KM”, a što je skoro upola manje od iznosa koji je najavio krajem novembra ove godine, Milorad Dodik za ovo obećanje od Istinomjera dobija ocjenu djelimično ispunjeno.\nIstinomjer će pratiti da li će, i u kojoj mjeri biti realizovan Program javnih investicija u RS.


srbija poklanja seoske kuće napuštena domaćinstva | Info | Region\n1. August, 00:34\nSrbija poklanja 200.000 napuštenih domaćinstva: Kuće će se dijeliti na konkursu, evo ko može da aplicira 0 Podijeli Podijeli na facebook Podijeli na twitter Podijeli na viber Pošalji na mail\n22.06.2021. / 11:33\nMinistar za brigu o selu Milan Krkobabić izjavio je danas da će 28. juna, na Vidovdan, biti raspisan konkurs za dodjelu seoskih kuća mladim bračnim parovima i naveo da će Srbija za otkup kuća davati i do 1.2 miliona dinara (20.000 KM).\nMinistar Milan Krkobabić je rekao da u Srbiji ima oko 200.000 napuštenih seoskih kuća sa okućnicom koje su na raspolaganju poljoprivrednicima i mladima koji žele da ostanu da žive na selu.\n"Vlada treba da usvoji program o dodjeli sredstava, a očekujem da javni poziv bude na Vidovdan, biće to lepa simbolika. Želimo da nam ljudi sa Kosova i Metohije, iz južne Srbije, Medveđe, Crne Trave, ne odlaze za Beograd i dalje, nego da taj put ide u obrnutom smjeru, da pokušamo da ih zadržimo", rekao je Krkobabić za TV Pink.\nMinistar je otkrio da je veliko interesovanje za otkup seoskih kuća, kao i da je jedini uslov da bračni parovi imaju do 45 godina. Krkobabić je rekao da očekuje da se prijave poljoprivrednici koji žive u zajedničkim domaćinstvima i žele da se osamostale, ali i mladi ljudi koji sa porodicama žive kao podstanari u okolini velikih gradova žive kao podstanari i koji ne mogu da riješe stambeno pitanje bankarskim kreditima.\n"Želimo da kuće dobiju oni koji zaista žele da žive u njima. Neka se poljoprivrednici raspitaju ima li praznih kuća u njihovom kraju, a lokalne samouprave treba da izvrše procjenu", objasnio je Krkobabić.\nPonovio je da je investicioni plan Srbija 2020-2025 neophodan za opstanak sela u Srbiji i da bi bez tog plana napori Odbora za selo, SANU i Ministarstva za brigu o selu ostali neispunjeni.\n"Život na selu nije težak i neisplativ, ali treba znati živjeti"\nPreselili se iz Švedske u selo kod Dervente\nnekretnine kuće selo Srbija domaćinstvo


Sankalp Sign Prihar iz Indije, bio je u vozu pre koji je putovao ka Čenaiju pre nekoliko godina, kada ga je jedan putnik upitao da li bi želeo mladicu posebnog manga koja vredi trideset i tri dolara. Prihvatajući ponudu, ovaj čovek je nekoliko meseci kasnije primetio da sa njegovim plodom nešto nije u redu i da je on zapravo dosta drugačiji od normalnog manga.\nRazgovarajući sa medijima, on je izjavio: "Nisam znao za ovu vrstu manga, ali sam je ja nazvao Damini, po svojoj majci i posadio je. Uzgajao sam mladicu kao da se radi o normalnoj biljci manga, ali nekoliko meseci kasnije, video sam da je ona razvila predivnu crvenu boju."\nKada su ljudi primetili kojom brzinom se širi njegova proizvodnja čudnog manga, oni su počeli da mu nude velike količine novca za mladice. "Tek kada mi je ponuđena svota od 21.000 rupija (nešto manje od trista dolara, tačnije 283$) za jednu mladicu, znao sam da posedujem nešto posebno", dodao je uzgajivač.\nIspostavilo se da je Parihar od stranca u vozu kupio nešto što se zove Miyazaki mango, koji je poznat po tome što se prodaje putem hiljada specijalno organizovanih aukcija u Japanu. Sudeći prema navodima svetskih medija, ovo voće svoje poreklo ima u istoimenoj prefekturi, smeštenoj na jugu japanskog ostrva Kjušu.\nOva voćka se shvata veoma ozbiljno, jer joj je potreban uzgoj u posebnim uslovima, upotrebom mreža koje je drže u vazduhu i osiguravanjem da njen sadržaj šećera bude savršen u svakom pojedinačnom plodu, koji mora težiti minimum 350 grama. Međutim, Parihar je shvatio da ništa od toga nije potrebno u Indiji, u kojoj su uslovi zapravo savršeni.\n"Pošto nisam znao koju vrstu manga uopšte uzgajam, ja sam svoje biljke sadio kao što bih to radio sa regularnim indijskim mangom i vrstama kao što je alfonso, na primer. U Japanu, plod ove vrste manga je preskup jer se uzgaja u posebnim uslovima i skupocenom okruženju. U Indiji, sa druge strane, mi možemo uzgajati ovu sortu prirodnim putem, smanjujući troškove proizvodnje."


RTS :: Više od 1.000 amandmana na set finansijskih zakona\nPolitika Više od 1.000 amandmana na set finansijskih zakona\nsreda, 06. jun 2018, 10:18 -> 20:21\nPoslanici Skupštine Srbije razmatrali su amandmane na set finansijskih zakona. Nastavak rasprave sutra u 11. Na sednici se polemisalo i o "slučaju" poslanika SDPS Meha Omerovića koji je nedavno priveden na frankfurtskom aerodromu, kao i o kreditima u švajcarskim francima i ispumpavanju novca iz Kolubare.\nSkupština Srbije započela je raspravu o amandmanima na set finansijskih zakona. Poslanici su podneli oko 1.000 amandmana. Više od 500 stiglo ih je na Predlog zakona o zaštiti korisnika finansijskih usluga kod ugovaranja na daljinu. Nastavak rasprave sutra u 11 časova.\nU parlamentu se, između ostalog, polemisalo se o "slučaju" poslanika SDPS Meha Omerovića koji je nedavno priveden na frankfurtskom aerodromu.\n"Svesna sam da je tema vrlo delikatna i da moramo da insistiramo kod nadležnih organa koji mogu da nam pomognu, da nam daju nekakvo razjašnjenje i izveštaj šta se desilo", rekla je Gojkovićeva.\nJedino sa cime sam upoznata je da se poslanik pozvao na diplomatski imunitet, rekla je Gojković i dodala da ne zna da li je to "kočnica" da se dobije detaljniji izveštaj.\nPoslanica Vjerica Radeta najpre se osvrnula na izjavu Jorgovanke Tabaković, koja je nedavno rekla da je "vernost spremna životom da plati", rekavši da je aktuelni guverner NBS pokazala koliko je verna i odana ideologiji "kada je ukrala mandat SRS".\nMijatović je pozvao poslanike da govore o politici, a da ličnosti ostave po strani dok ne bude pravosnažne presude.\nAnketni odbor o bankama ili ispumpavanju para iz Kolubare?\nŠef poslaničke grupe Dveri Boško Obradović predložio je da se formira anketni odbor koji bi utvrdio "malverzacije" u vezi sa kreditima indeksiranim u švajcarskim francima, dok je šef naprednjaka Aleksandar Martinović predložio kontra anketni odbor koji bi istražio koliko je para iz Kolubare "ispumpano" za potrebe lidera Dveri.\nObradović je upitao guvernerku Jorgovanku Tabaković zašto Srbija jedina nije rešila probleme građana koji su zaduženi u švajcarskim francima.\n"Ne tražimo mi iz Dveri da se to prelije na budžet Srbije nego na lopovske zelenaške banke. Kada će banke biti kažnjene zbog skrivenih provizija, da li je tačno da imaju oko 500 provizija, da li tačno da su prošle godine ostvarile profit od više od 500 miliona evra", pitao je Obradović, tvrdeći da banke pljačkaju građane, a zakonodavstvo na to ćuti.\nŠef SNS Aleksandar Martinović odgovorio je Obradoviću da je upravo on (šef Dveri) učestvovao u pljački građana nad kojima sada lije "krokodilske suze", navodeći da te kredite građani nisu uzeli u mandatu Jorgovanke Tabaković.\n"Oni su te kredite uzimali u vreme kada su vas finansirali DS i DSS, malo preko Kolubare, malo preko Ministarstva za dijasporu. To je jedna stvar, a druga stvar je da ja nisam video većeg licemera od Obradovića", rekao je Martinović.\nDodao je da je poslanica Dveri Marija Janjušević zaključila ugovor 2010. godine sa tadašnjim predsednikom opštine Inđija Goranom Ješićem (DS) o pružnjau usluga pres- klipinga, i to "indeksiranog u evrima", što je, podseća, suprotno propisima u Srbiji.\n"I onda ustane Boško i kaže evo da li će Martinović, Tabaković, Vučić nešto da urade? Šta da urade? Ono što ste vi zamesili sa Koštunicom, Tadićem, Jelašićem, i sa svima onima koji su vas napravili i finansirali", rekao je Martinović i poručio Obradoviću da pre nego ode na protest u vezi sa kreditima kaže na koji način i zašto je bio finansiran od onih za čijeg mandata su građani uzimali kredite.\nObradović je upitao da li je to bilo u vreme viceguvernerke Dijane Dragutinović (bivše ministarke finansija) u mandatu Jorgovanke Tabaković, ili možda u vreme Siniše Malog ili "treba da nabraja i druge pripadnike žutog kartela koji su danas u SNS".\nŠef Dveri je "zamerio" Martinoviću zato što napada dame koje nisu tu i dodao da se sada vidi "ko se junači i napada žene koje nisu prisutne da bi mogle da odgovore".\n"Mogu da svedočim ko napada žene u parlamentu", rekla je predsednica parlamenta Maja Gojković aludirajući na optužbe koje je ranije iznela u vezi sa poslanicima Dveri.\nMartinović je rekao da on nikoga nije napadao već da ima ugovor o pružanju usluga koji je poslanica Dveri potpisala sa Goranom Ješićem.\n"Ja predlažem nešto drugo, da se formira anketni odbor da se utvrdi koliko para je iz Kolubare ispumpano 2004, 2005, 2006. godine za potrebe Boška Obradovića i njegove političke partije, kada su bageri i mašine zbog Boška radile po 25, 26 sati dnevno", rekao je Martinović.\nDodao je da treba da se utvrdi i kako je moguće da se politička organizacija koja je registrovana u Srbiji finansira iz budžeta Ministarstva za dijapsoru.\nMartinović je upitao lidera Dveri da li će i on štrajkovati glađu kao građani koji su uzeli kredite u švajcarcima, rekavši mu da ne bi bilo viteški da ih podržava, a da čeka 14 časova, pa da ode u skupštinski restoran na ručak.\nTabakovićeva o kreditima u švajcarcima\nOdgovorajući na kritike Obradovića da jedino Srbija nije rešila pitanje kredita u švajcarcima, Tabakovićeva je istakla da je još pre nekoliko godina uputila preporuku bankama kako da se građanima olakša otplata zajma u toj valuti.\nTabakovićeva je u parlamentu podsetila da je u maju 2013. godine NBS donela dve preporuke bankama - jedna se odnosila na jednostrano povećanje kamata, a druga na načine kako da se olakša otplata kredita u švajcarskim francima.\n"Neki slični nedobronamerni nagovarali su ljude da ne razgovaraju sa bankama o tome", rekla je Tabakovićeva.\nKada je vrednost švajcarskog franka naglo skočila u januaru 2015. godine, NBS je donela četiri modela na osnovu kojih se olakšava otplata kredita u zavisnosti od svakog pojedinačnog slučaja, objasnila je Tabakovićeva.\n"Mnogi koji su ozbiljno shvatili i nameru države, ali i banke ušli su u te razgovore i dobili su olakšavajuće okolnosti. Tog trenutka je i preporuka iz 2013. godine postala obavezna u vezi sa jednostranim povećavanjem kamata, po kojoj su banke korisnicima kredita, a na osnovu odluke NBS, vratile 5,13 milijardi dinara", rekla je Tabakovićeva.\nPa mi vi sad recite ko se sad bavi politikom i promocijom, a ko preduzima konkretne aktivnosti, upitala je Tabakovićeva.\nNavela je da su pojedini osnivali udruženja za zaštitu i da su za razliku od svojih članova, sopstvene kredite rešavali na neke neobične načine, a ljude nagovarali da će se taj problem rešiti na drugačiji način.\n"Oni koji iznose neistine da je problem rešen svuda, ne znam da li zaslužuju poštovanje od bilo koga. Svako može da uđe na sajt svake centralne banke od Slovenije preko Poljske i da vidi da li su se i kako i probleme rešavali i u kakvu je to pravnu nesigurnost uvelo zemlje gde se centralne banke tih zemalja mešaju u ugovorne obaveze između banaka i korisnika kredita", rekla je ona.\n"Ja o ovoj temi više neću odgovarati, a vi ako imate nešto posebno da me pitate pozovite me u hodnik. Valjda ću znati da vam odovorim na to pitanje, mene nije strah da mi se približite, mada znam da ste nasilni", poručila je Tabakovićeva Obradoviću.


Smanjenje najniže plate za četvrtinu zbog gubitaka | Palelive.com\nPočetna Regija Sokolac Smanjenje najniže plate za četvrtinu zbog gubitaka\nSmanjenje najniže plate za četvrtinu zbog gubitaka\nSOKOLAC – U javnom preduzeću Šume Republike Srpske najniža cena rada verovatno će biti smanjenja za čak 25 posto, usled višemilionskih gubitaka.\nSmanjenje plata predložio je generalni direktor najvećeg javnog preduzeća u RS-u Jakov Galić, zbog čega je danas na Sokolcu najavljen razgovor sa pregovaračkim timom Sindikata šumarstva, prerade drveta i papira RS-a, prenosi Fena.\nGalić je preuzeo direktorsku poziciju u “Šumama RS” u oktobru prošle godine, nakon hapšenja dotadašnjeg direktora, zbog sumnje da je primio 10.000 maraka mita, a koji je nakon priznanja krivice osuđen na godinu dana zatvora i kaznu od 10.000 KM (oko 5,000 evra).\nOvo javno preduzeće već duže vreme posluje sa ogromnim gubicima, a ukupne obaveze iznose čak 42 miliona KM (21,5 miliona evra).\nPotraživanja ovog javnog preduzeća u septembru prošle godine iznosile su preko 28 miliona KM, ali su i drvoprerađivači dovedeni u tešku situaciju, pošto nemaju sirovne za rad.\nPrethodni članakNovi odron kod Buloga\nNaredni članakPetrović: 25 pravosudnih institucija i dalje u štrajku


Od ponedeljka akcijski popust od 30 posto na priključak na gasovodnu mrežu – Podrinske\nOd ponedeljka akcijski popust od 30 posto na priključak na gasovodnu mrežu\nKonferencija za medije „Toplane Šabac“ na Međunarodni dan energetske efikasnosti\nNa Međunarodni dan energetske efikasnosti, 5. mart, JKP „Toplana Šabac“ održala je konferenciju za medije u svojim prostorijama, na kojoj je najavljeno da će od ponedeljka do kraja godine biti omogućen akcijski popust od 30 posto na regularnu cenu priključka na gasovodnu mrežu i omogućeno plaćanje na 48 jednakih mesečnih rata. Na mrežu za distribuciju prirodnog gasa priključeno je nešto manje od 3.000 domaćinstava, a postoji izgrađena distributivna mreža dužine 200 kilometara. Potencijal novih priključenja iznosi 6- 7.000 objekata. Direktor „Toplane“ Slobodan Jerotić podsetio je i da je od januara doneta odluka da priključenje zgrada koje se nalaze na udaljenosti od 50 metara od izgrađenih toplovoda finansira to preduzeće, a ne, kao do sada, građani.\nMerenje kvaliteta vazduha na pet lokacija u gradu\n-U toku je anketiranje o zainteresovanosti za priključenje na postojeću toplovodnu mrežu u ulicama u kojima već postoji toplovod. Obe ove mere imaju cilj da motivišu građane Špaca da što veći broj porodica koristi daljinsko grejanje i prirodni gas kako bi nam vazduh u gradu bio čistiji i zdraviji, a troškovi za grejanje što niži, uz visok komfor koji nose ove tehnologije- istakao je Jerotić.\nU cilju da građanima pomogne da razumeju i pronađu uzroke lošeg kvaliteta vazduha i zajednički pronađu rešenja kako bi otklonili uzroke koji ugrožavaju kvalitet života i životnu sredinu, besplatno je podeljeno i instalirano pet uređaja za merenje koncentracije PM10 PM2,5 čestica u delovima grada: Triangla, Kamenjak, Čavić, Letnjikovac i Donji šor.\n-Nakon dvonedeljnog merenja rezultati su pokazali da Šabac ima problem sa individualnim ložištima u kojima se sagoreva ugalj i drvo na neefikasan način i kao odgovor na ovo smo doneli odluke kojima promovišemo, pomažemo i stimulišemo građane da se što više domaćinstava priključi na toplovodnu i gasovodnu mrežu- naveo je direktor „Toplane“.\nOd 2013. godine investirano je u rekonstrukciju toplotnih izvora i rekonstrukciju toplovoda i toplotnih stanica 1.700.000 evra kako bi se povećala efikasnost sistema i smanjili toplotni gubici, a rezultat je smanjenje potrošnje prirodnog gasa za grejanje grada u proseku za 15 posto ili oko 1.000.000 metara kubnih. Unapređen je način upravljanja radom sistema daljinskog grejanja uvođenjem softvera za optimizaciju, a šabačka „Toplana“ je među 15 od 60 toplana u Srbiji koja vrši naplatu po izmerenoj potrošnji u toplotnim podstanicama. Takođe, jedna je od četiri toplane u našoj zemlji koja za proizvodnju toplote koristi obnovljivu energiju.\n„Otvorena vrata“ za građane svakog utorka i petka\nOd 2018/19 godine u naselju Letnjikovac radi toplana na biomasu sa kotlom kapaciteta 500 kw, a od naredne grejne sezone biće ugrađen još jedan kotao iste snage sredstvima koja je Grad obezbedio preko projekta prekogranične saradnje BioSol.\nŠabac je jedini grad u Srbiji koji sprovodi projekat termoizolacije stambenih zgrada po različitim modelima od 2010. godine.\n-Sa prvim lepim danima ćemo krenuti u realizaciju saniranja i termoizolacije zgrada u Šapcu. Svi ovi projekti su doprineli da Grad Šabac i šabačka „Toplana“ budu pozicionirani kao lideri na polju energetske efikasnosti, ne samo u Srbiji, već i u regionu, o čemu govori održavanje značajnih skupova u Šapcu. Jedan od njih je nedavno održana obuka za inženjere koji se bave toplifikacijom iz deset evropskih zemalja koji su tokom posete „Toplani“ dobili osnovne informacije o softverima za optimizaciju i upravljanje sistemom daljinskog grejanja- napomenuo je Jerotić.\nLestvica ciljeva postavljena je visoko, novi projekti i nova tehnološka rešenja koji će biti energetski efikasniji i finansijski održviji. Od 2018. godine uvedena su „otvorena vrata“, svakog utorka i petka od 8 do 9.30 sati, kada građani mogu da dođu u „Toplanu“ i informišu se o svojoj potrošnji i mogućnostima da smanje tu potrošnju, a da to ne utiče na lični komfor. „Pozivamo građane da svojim učešćem i prelozima doprinesu našem radu, jer nam je interes zajednički- bolje grejanje i niži godišnji troškovi, ali i očuvanje sredine u kojoj živimo“, poručio je Jerotić.


Edukacija "Wine Educator" za sve vinske entuzijaste\nEdukacija „Wine Educator“ za sve vinske entuzijaste\nTanjug 17. maja 2019. 16:40\nBEOGRAD – Vinarski podrum „Tikveš“ formirao je posebnu školu za obuku u poznavanju vina i žestokih pića – „Wine Educator“.\nOva škola poseduje akreditaciju za organizaciju obuke na prestižnoj Londonskoj školi „Wine & Spirits Education Trust“ (WSET) čiji se edukativni programi održavaju u više od 75 zemalja u svetu.\nObuke vode renomirani eksperti prema najvišim standardima edukacije u ovoj oblasti, a škola je otvorena za sve zainteresovane vinske entuzijaste, bez obzira da li je reč o početnicima ili profesionalcima u industriji pića, ugostiteljstva ili turizma.\nKada uspešno završe obuku, učesnici kursa stiču međunarodno priznatu diplomu, kaže menadžer za korporativne komunikacije u vinariji „Tikveš“ Elena Mladenovska-Jelenković.\nDo sada, podseća, u dva navrata bile su održane WSET obuke, krajem marta i sredinom maja, a do kraja godine je u planu još nekoliko ciklusa.\n„U našoj školi za sada su dostupne obuke prvog i drugog nivoa, za koje nije potrebno znanje iz ove oblasti, a u daljem periodu biće dostupne i obuke naprednih programskih celina, odnosno treći i četvrti nivo“, navodi Mladenovska-Jelenković.\nUčesnici imaju mogućnost da poseduju obuku koncipiranu prema vrhunskim standardima, a koji obezbeđuje renomirani brend kao što je Londonska škola za vino i žestoka pića.\nIstiče da je proces akreditacije izuzetno detaljan i strog jer, kaže, „Wine & Spirits Education Trust“ insistira da budu dosledno primenjeni visoki kriterijumi i standardi ove škole na bilo kojoj lokaciji gde se nude obuke.\n„Tikveš“, kaže, u kontinuitetu radi na vinskim edukacijama i na kontinuiranom unapređenju ovog procesa, i upravo to je bio motiv za formiranje škole „Wine Educator“.\n„Želimo da vinsku edukaciju obogatimo i da je podignemo na jedan novi nivo, kako bi smo svim ljubiteljima ponudili dodatno znanje, posebno osobama koje su profesionalno vezane za vino iz bilo kog aspekta“.\nŠkola ima zadatak da omogući široki spektar obuke o vinu i alkoholnim pićima kako bi se unapredile profesionalne veština u ovoj oblasti, promovisalo vino i vinske regije.\n„Smatramo da će ovakve aktivnosti imati pozitivan utisak na porast celokupne vinske industrije“, poručuje Mladenovska-Jelenković.\nPosedovanje diplome, ukazuje, otvara nove mogucnosti u daljem profesionalnom nadograđivanju i karijeri u ovoj oblasti onima koji prođu obuku.\n„Mogu da se predstave kao profesionalni poznavaoci vina i žestokih pića, da rade kao vinske sudije, da pišu o vinu, daju ocene i da imaju različita profesionalna angažovanja u ovoj oblasti“, a ova edukacija, dodaje, namenjena je i onima koji su već deo vinske industrije ili se bave ugostiteljstvom i turizmom.\nZa vreme obuke, navodi, obuhvaćene su teme poput proizvodnje vina, upoznavanje sa različitim vinskim regionima, ali i degustacija vina i njegovog kombinovanja sa hranom.\nObjašnjava da kultura poznavanja vina još uvek nije na istom nivou kao što je u ostalim zemljama koje imaju bogatu vinsku tradiciju, ali, ističe, to se polako ali sigurno menja.\nNavodi pozitivne primere Francuske, Italije ili Španije, gde je vino neizostavni deo ručka ili večere i dobro se zna za koju priliku ili uz koju hranu se bira određeno vino, a ugostitelji želeći da gostima obezbede bolju uslugu i iskustvo traže ili edukuju osoblje koje ima znanje o vinu.\nKompanija Mineko otvara rudnik olova i cinak u Raškoj oblasti


Magazin online Voće skuplje 20 odsto nego prošle godine - 29 June 2012 - Magazin - Vojvodina Net\nNajdrastičniji skok je kod južnog voća. Limun dostiže i do 220 dinara za kilogram, a lane je u ovo vreme koštao do 130 dinara.\nUbedljivo najjače cene ove sezone su kod limuna, kilogram dostiže i do 220, a banane koštaju do 150 dinara - kažu prodavci na pijacama. - Razlog ovakvog skoka pored naravno rasta deviznog kursa, jeste i slabija ponuda na svetskom tržištu, jer dolazi do smene sezona.\nOve nedelje jagode na pijacama mogu da se kupe od 150 do 300 dinara, a prošlog juna koštale su do 200 dinara. I breskve ove sezone plaćamo skuplje dvadesetak dinara i kilogram košta do 150 dinara.\nU odnosu na proteklu nedelju cene povrća i raznog zeleniša neznatno su smanjene. Tikvice na tezgama mogu da se nađu i za po 20, krastavac i mladi krompir za po 30 dinara. Mladi kupus sve više stiže sa domaćeg terena, pa mu je cena poslednjih dana smanjena na 25 do 35 dinara.


"ZASPANKA ZA VOJNIKE" PREMIJERNO U NOVOM SADU: Film o ljudima koji su vaskrsli Srbiju! - Informer\nS.Kostić | 02. 11. 2018.\n"ZASPANKA ZA VOJNIKE" PREMIJERNO U NOVOM SADU: Film o ljudima koji su vaskrsli Srbiju!\nU Srpskom narodnom pozorištu u Novom Sadu večeras je održana premijera filma „Zaspanka za vojnike“, autora Predraga Antonijevića, po motivima „Srpske trilogije“ Stevana Jakovljevića. Lajt-motiv za film je zaspanka, samonikli cvet, za koji predanje kaže da raste na grobovima vojnika\nPokrajinski premijer Igor Mirović rekao je uoči premijere filma da je ogromna bila cena kojom je pre tačno 100 godina plaćena sloboda, ali da ništa manja nije bila ni slava kojom su se tada ovenčali naša vojska i naša zemlja.\n- Slava koja pripada samo najhrabrijima, najistrajnijima i najmoralnijima. To su oni sinovi Srbije sa kojima je ona po ko zna koji put vaskrsla, zaogrnuvši se slavom kakvu nije imala nikada, ni pre, ni posle toga - rekao je Mirović.\nMirović je istakao da su pobedom srpske vojske stvoreni uslovi za velike, epohalne političke odluke kakva je bila i odluka o prisajedinjenju Vojvodine Kraljevini Srbiji.\n- Upravo u tom duhu ćemo, krajem novembra, i obeležiti stogodišnjicu prisajedinjenja, nikada ne zaboravljajući one koji su za slobodu žrtvovali sopstvene živote – naglasio je Mirović.\nGradonačelnik Novog Sada i potpredsednik SNS-a Miloš Vučević je kazao da je ovo je još jedna prilika da se setimo i odamo počast tim velikim ljudima, našim precima, borcima koji su svoje živote dali u Prvom svetskom ratu.\n- Danas, kada po 100. put slavimo život u slobodi, ovaj film, i ovo sećanje su omaž svima onima koji su za tu slobodu zaslužni: znanim i neznanim junacima, našim oslobodiocima, i onima čiji su grobovi negde tamo daleko, i onima koji su pobedničkim korakom 9. novembra 1918. godine umarširali u Novi Sad. Film će nam oživeti te dane i godine, a oni koji su ga već videli kažu da sav komentar staje u dve reči – patriotska čitanka – rekao je Vučević i dodao:\n- U vremenu u kojem je neke vrednosti zamaglila brzina novog doba, jedna sveopšta komercijalizacija života, želim da nas ovaj film podseti na prave vrednosti, na ono za šta je vredelo boriti se, i da nove generacije nauči o tome šta je istinski patriotizam.\npremijera Zaspanka za vojnike Novi Sad Igor Mirović Miloš Vučević 100 godina Prvi svetski rat oslobođenje\n11:11 Svet 4\n(VIDEO) GOLIM SISAMA NA TRAMPA: Incident na Šanzelizeu prilikom prolaska automobila američkog predsednika!\n(FOTO) POČELA NEDELJA OBELEŽAVANJA GODIŠNJICE ZAVRŠETKA PRVOG SVETSKOG RATA U FRANCUSKOJ: Markon će ugostiti svetske lidere, među kojima je i predsednik Srbije Aleksandar Vučić!


BAS: Romi nosači prtljaga nisu diskriminisani na novim dolaznim peronima - Rom Press\nRedakcija 18-07-2019\t0 Komentara\nBeogradska autobuska stanica (BAS) saopštila je da na novim dolaznim peronima nema diskriminacije Roma koji su registrovani kao nosači prtljaga, nakon što je Inicijativea A11 upozorila da su obezbeđenje BAS-a i policija onemogućili nosačima prtljaga da pristupe peronima.\nBAS podseća da su dolazni peroni izmešteni sa stare na novu lokaciju poslednje nedelje juna 2019 godine i dodaje da su na novoj lokaciji ostali da se završe sitni građevinski radovi kako bi dolazni peroni bili potpuno opremljeni.\n“Pored toga, ostala su još pojedina organizaciona usaglašavanja, među kojima je i rešavanje nošenja prtljaga putnicima. Nošenje prtljaga je funkcionisalo preko 50 godina na Beogradskoj autobuskoj stanici tako da će i na novoj lokaciji to uskoro biti rešeno. U svakom slučaju, nema mesta bilo kakvom mešanju navedenih stavki koja treba rešiti sa bilo kakvom diskriminaicjom po bilo kom osnovu”, poručuje se u saopštenju BAS-a dostavljenom redakciji N1.\nInicijativa A11 prethodno je pozvala Policijsku uprava za Grad Beograd da obavesti javnost o razlozima zbog kojih asisitira BAS-u u sprečavanju pristupa radnom mestu nosača prtljaga i da to smesta prestane da čini.\nInicijativa je pozvala BAS da se javno izvini nosačima i hitno im omogući nesmetan rad na dolaznim peronima.\nIncijativa je podsetila da su nosači prtljaga koji godinama rade na BAS-u, registrovani kao preduzetnici u Agenciji za privredne registre. Oni pristup peronima plaćaju mesečnom kartom od 1.500 dinara.\n“Međutim, od premeštanja dolaznih perona, njima je onemogućeno da kupe te karte, a obezbeđenje im ne dozvoljava pristup dolaznim peronima, uz obrazloženja da ‘Cigani ne mogu više da rade’ “, navodi se u saopštenju.\nTags: autobuska stanica, diskriminacija, romi\nDonirana invalidska kolica romskom detetu


Base price with tax 190,00 din.\nČaj je od ručno branih listova breze u ekološki čistom području Vlasine, sušenih na senovitom i vetrovitom mestu. Koristi se za olakšavanje izmokravanja, kod upale i infekcije mokraćnih kanala, zajedno sa drugim diureticima i antisepticima i za sprečavanje formiranja peska u bubrezima.\nPovratak na: Čajevi, kafe i zamene za kafu\nOrganska kafa arabika zrno Organski čaj od divlje nane\nČajevi, kafe i zamene za kafu Za zdravlje bubrega i bešike Artikli na sniženju\nČaj je od ručno branih listova breze u ekološki čistom području Vlasine, sušenih na senovitom i vetrovitom mestu.\nList breze sadrži flavonoide, tanine, saponine, vitamin C, triterpenske akohole. Koristi se za olakšavanje izmokravanja, kod upale i infekcije mokraćnih kanala, zajedno sa drugim diureticima i antisepticima i za sprečavanje formiranja peska u bubrezima. U narodnoj medicini se koristi kod reume i artritisa.\nNe smeju ga koristiti osobe sa edemom nastalim usled bubrrežnih ili srčanih oboljenja.


ISO/IEC 20000-1:2018 - Global Standards Consortium\nSistem menadžmenta (IT) uslugama\nISO/IEC 20000-1:2018 predstavlja standard o sistemu menadžmenta uslugama (SMS). Standardom se specificiraju zahtevi za pružaoca usluge da planira, uspostavi, primenjuje, izvršava, prati, preispituje, održava i poboljšava sistem menadžmenta uslugama (SMS). Zahtevi obuhvataju projektovanje, tranziciju, isporuku i poboljšavanje usluga kako bi se ispunili zahtevi za usluge.\na) organizacija koja traži usluge od pružaoca usluge i zahteva potvrdu da će njihovi zahtevi za usluge biti ispunjeni;\nb) organizacija koja zahteva dosledan pristup svih svojih pružaoca usluga, uključujući one u lancu snabdevanja;\nc) pružalac usluge koji namerava da demonstrira svoju sposobnost za projektovanje, tranziciju, isporuku i poboljšanje usluge tako da ispunjava zahteve za usluge;\nf) ocenjivač ili proveravač, kao kriterijum za ocenjivanje usaglašenosti SMS-a pružaoca usluge prema zahtevima u ISO/IEC 20000-1:2018.\nProcesi menadžmenta uslugom i odnos između procesa mogu se primeniti na različite načine od strane različitih pružalaca usluga. Priroda odnosa između pružaoca usluge i korisnika uticaće na to kako se primenjuju procesi menadžmenta uslugama.


Srpski zet dolazi u srpsko okruženje: Švajnštajger postaje direktor Joviću i Kostiću? - PRess Serbia | PR PRess team\nŠvajnštajger bi postao direktor ekipe koja u ovom momentu drži poziciju broj četiri u Bundesligi koja garantuje direktan odlazak u Ligu šampiona.\nNemački mediji bruje o tome da bi bivši reprezentativac Nemačke, Bastijan Švajnštajger, mogao da postane novi sportski direktor Ajntrahta iz Frankufrta.\nNemački “Bild” je plasirao informaciju da bi suprug bivše srpske teniserke Ane Ivanović uskoro zauzeo funkciju u Ajntrahtu koju trenutno drži Fredi Bobić.\nŠvajnštajger je završio profesionalnu karijeru 2019. godine u Sjedinjenim Američkim Državama, a usko povezan sa svetom sporta bi mogao da bude u timu gde trenutno igraju članovi selekcije Srbije, Luka Jović i Filip Kostić.\nEkipa iz Frankfurta u ovom momentu drži poziciju broj četiri u Bundesligi koja garantuje direktan odlazak u Ligu šampiona.\nTagoviana ivanovic bastijan švajnštajger Filip Kostić Luka Jović\nVremenska prognoza za 18.mart


Četiri osobe koje su se vraćale sa hinduističkog hodočašća umrle su zbog visoke vrućine dok su putovale u neklimatizovanom vagonu indijskog voza. Temperature su juče u Indiji dostizale i 48 stepeni.\nZvaničnik železnice Manod Kumar naveo je da su četvoro umrlih, starosti između 69 i 81 godina, bili deo grupe koja se vraćala u Keralu nakon posete svetom gradu Varanasi na severu Indije. Kumar je rekao da je ljudima pozlilo u vagonu, a doktori koji su ih dočekali na stanici mogli su samo da konstatuju smrt.\nTALAS VRUĆINE U NORVEŠKOJ Blizu Osla oboren temperaturni rekord star 71 GODINU\nIzbori za gradonačelnika održani u nedelju za Istanbul su označili kraj jedne ere. Otkako je turski predsednik Redžep Tajip Erdogan počeo svoj politički uspon postavši gradonačelnik Istanbula 1994. godine, on i njegovi konzervativci su čvrsto vladali najvećim gradom u maloj Aziji.


Turci i Azerbejdžanci najavljuju investicije u bosansku poljoprivredu\nFederalni ministar poljoprivrede, vodoprivrede i šumarstva Šemsudin Dedić sastao se sa Elnurom A. Guliyevom, savjetnikom Diplomatske misije Republike Azerbejdžan u Bosni i Hercegovini.\nTeme sastanka bile su unapređenje ekonomske saradnje te mogućnosti novih investicija Azerbejdžana u poljoprivredni sektor.\nGulyev je podsjetio da je Azerbejdžan uložio značajna sredstva u fabriku za proizvodnju pomfrita Srebreničanka, u kojoj radi 35 osoba. Naveo je i da je do sada uloženo 10 miliona eura u tvornicu za preradu voća i povrća u Doboju, a ukupni iznos ove investicije je 40 miliona eura. Planirano je da u ovoj tvornici posao dobije 300 radnika.\nNa današnjem sastanku je razgovarano i o izvozu malina u Azerbejdžan, pogotovo zaliha koje se trenutno nalaze u hladnjačama u FBiH. Razmatrane su i mogućnosti poticanja otkupa krompira u FBiH, budući da je za fabriku Srebreničanka godišnje potrebno 15.000 tona krompira. Također, prezentirani su i drugi projekti ulaganja u poljoprivredni sektor.\nMinistar Dedić je naglasio da su dosadašnje investicije Azerbejdžana od velikog značaja za domaći poljoprivredni sektor te je izrazio nadu da će sličnih investicija biti i više u budućnosti.\nPomenuto ministarstvo bilo je aktivno i prethodnih dana…\nTurska kompanija Galata Lokum želi investirati 4 miliona KM\nPrije par dana Federalni ministar Dedić sastao se sa Hasanom Gulyuzom, direktorom kompanije TGT d.o.o. Galata Lokum koja u okviru projekta Galata Garden želi investirati 4 miliona KM u organsku proizvodnju Federacije Bosne i Hercegovine, pri čemu bi se otvorilo 150 novih radnih mjesta u FBiH.\nMinistar Dedić je pozdravio planove ove kompanije te je izrazio svesrdnu podršku Ministarstva u realizaciji projekta.\nGalata Garden će biti projekat fokusiran na plasteničku organsku proizvodnju salate, čeri paradajza i jagoda uz pomoć najsavremenijeg sistema navodnjavanja, a proizvodi bi bili plasirani na tržišta regiona i EU.\nPredstavnici kompanije Galata Lokum trenutno su u potrazi za obradivim zemljištem u FBiH koje pogoduje ovoj vrsti proizvodnje, a na današnjem sastanku željeli su se informirati o mogućim lokacijama za realizaciju projekta te poljoprivrednom sektoru u FBiH.\nPredstavnicima kompanije Galata Lokum ministar Dedić je ponudio pomoć u koordiniranju sastanaka sa nižim nivoima vlasti zavisno od područja općine ili kantona za čije zemljište turski investitori izraze želju, kako bi se razvijala poljoprivredna proizvodnja FBiH.\n„Organska proizvodnja je veoma perspektivan sektor u Bosni i Hercegovini koja ima komparativne prednosti kao što su zemljište i bogatstvo voda. Na tržištu EU će uvijek biti potražnje za ovim proizvodima“, rekao je Dedić.\nMinistar Dedić je podsjetio da je u Federaciji BiH na snazi Zakon o poljoprivrednoj organskoj proizvodnji te da je u toku izrada pravilnika kojima će se dodatno regulirati ova oblast.\n„Trenutno u BiH imamo veoma uspješne proizvođače u organskom sektoru, iako je isti u začetku. Organska proizvodnja nije strana našim poljoprivrednicima koji su koristili potencijale kao što su povoljna područja po broju sunčanih razdoblja i vodna bogatstva“, istakao je Dedić, navode iz resornog ministarstva.\nIranske kompanije zainteresovane za meso i ljekovito bilje iz Bosne i Hercegovine\nBosna i Hercegovina i Iran mogu u narednom periodu poboljšati saradnju u oblasti poljoprivrede pogotovo zato što postoji interes iranskih kompanija za crveno i bijelo meso te ljekovito bilje iz BiH, istaknuto je na jučerašnjem (19.04.2017.) sastanku federalnog ministra poljoprivrede, vodoprivrede i šumarstva Šemsudina Dedića i ambasadora Islamske Republike Iran u Bosni i Hercegovini Mahmouda Heidarija.\n„Više kompanija iz Irana izrazilo je interes za poljoprivredno-prehrambene proizvode iz Bosne i Hercegovine. Ukoliko proizvodi iz Bosne i Hercegovine budu konkurentni, Iran će dati prednost tim proizvodima u odnosu na druge zemlje. Iransko tržište je veliko jer naša zemlja ima preko 80 miliona stanovnika i spremni smo uložiti dodatne napore na jačanju ekonomskih odnosa i povećanju robne razmjene“, kazao je Heidari.\nPrevious Zubak: Čović šuti dok njegov partner Dodik napada biskupa Komaricu\nNext Bingo zvanično preuzeo Alta Shopping Center u Sarajevu: Čim se steknu uslovi otvaraju hipermarket\nPoslovni poduhvati iz Kalesije: Prešli entitetsku liniju pa osvajaju evropsko tržište\nVelike međuentitetske investicije u Bosni i Hercegovini i dalje su rijetke, ali ono što je dosad realizovano pokazuje se kao pun pogodak. Možda najsvjetliji primjer je investicija firme Lafat komerc\nBosna i Hercegovina u odnosu na zemlje okruženja prednjači u izvozu namještaja\nBosna i Hercegovina u odnosu na zemlje okruženja prednjači u izvozu namještaja jer ima resurse, tradiciju u toj grani privrede i potrebna znanja, ali je neophodno unaprijediti ambijent da bi\nVeritas Automotive: Firma koja je prošle godine imala izvoz od 13 miliona eura samo sa lokacije u Rajlovcu\nNačelnik Općine Novi Grad Sarajevo Semir Efendić sa saradnicima i predstavnicima firmi ASA Šped i Veritas Automotive obišli su proizvodne i skladišne objekte firme ASA Šped u privrednoj zoni Rajlovac


Vaš uspeh je naš posao - Marketing Mreža\nKao partner profesionalaca, kompanija METRO pokrenula je globalnu kampanju „Mi ne radimo za METRO, mi radimo za milione samostalnih preduzetnika širom sveta“, koja podržava male i srednje preduzetnike u ostvarivanju njihovih poslovnih ciljeva. Pod sloganom „Vaš uspeh je naš posao“ u središtu ove kampanje nalaze se upravo oni – kupci i njihove priče.\nIdeja da se u periodu od godinu dana prati ostvarenje individualnih poslovnih ciljeva odabranih kupaca iz 20 METRO zemalja, naišla je na odličnu reakciju srpskih privrednika, pa se tako među licima globalne kampanje nalazi i Dario, iskusni trgovac iz Srbije i dugogodišnji kupac METRO Srbija. Dario kroz porodični biznis vodi četiri radnje pod imenom Vrba str, a uz njega se nalaze i brojni drugi preduzetnici, koji nose snažnu poruku iz Srbije i skreću pažnju na napore i energiju koju svakodnevno ulažu u posao.\nNišta nije prepušteno slučaju, kompanija je čak i kroz sopstvene marketinške aktivnosti i specijalno kreiranu platformu omogućila svojim kupcima da iskoriste alate, savete, edukacije, sve potpuno besplatno. Kako bi preduzetnici unapredili i modernizovali svoje usluge, da se za njih još dodatno čuje i zadovoljni korisnici iznova vraćaju, nastao je „Dan sopstvenog poslovanja“, koji se obeležava širom sveta, svake godine drugog utorka u oktobru.\nOstvarivanje bliske saradnje sa preduzetnicima, koji su Metro prepoznali kao pouzdanog partnera, 24/7 na raspolaganju, stvorilo je veliko interesovanje i kod onih koji nisu u ovom biznisu. Otuda i ne čudi podatak da je za samo nepune tri godine na ovoj platformi kreirano preko pola miliona specijalnih ponuda i taj broj i dalje raste.


Makron i Merkel: Spremni smo da se dalje angažujemo oko Kosova ⋆ Balkan PlusBalkan Plus\n10.07.2020 u 20:56\nZbog činjenice da je normalizacija odnosa Beograda i Prištine veoma važna za bezbednost i stabilnost u regionu, kao i od velikog značaja za njihovu evropsku perspektivu, predsednik Francuske Emanuel Makron i nemačka kancelarka Angela Merkel izrazili su spremnost da i dalje podržavaju dve strane i EU u pronalaženju rešenja, prenosi Tanjug.\n“Danas su se predsednik Srbije Aleksandar Vučić i premijer Kosova Avdulah Hoti dogovorili da nastave dijalog, koji je prekinut od novembra 2018. godine, a dijalog dve strane i dalje će biti podržan od strane EU, sa ciljem normalizacije odnosa Beograda i Prištine kroz sveobuhvatni, konačni i obavezujući sporazum”, navodi se u saopštenju.\nU saopštenju se najavljuje i da će pregovori početi 12. jula najpre video konferencijom dve strane, a zatim će 16. jula biti održan prvi sastanak, odnosno dijalog, u Briselu. Domaćini tih sastanaka biće šef evropske diplomatije Đuzep Borelj i izaslanik EU za dijalog Miroslav Lajčak.\n“Predsednik Makron i kancelarka Merkel ohrabuju predsednika Vučića i premijera Hotija da narednih meseci postignu suštinski napredak u pregovorima”, ističe se u zajedničkom saopštenju.


Medicinska i Gimnazija "Svetozar Marković" najbolje u košarci (VIDEO) - Sportske vesti\nMedicinska i Gimnazija “Svetozar Marković” najbolje u košarci (VIDEO)\n10 Mar, 2018 by South Media\nŠkolska takmičenja u Nišu u košarci su završena. Turnir u košarci startovao je još krajem prošle godine, odigrano je 90 utakmica i konačno je poznato koje su škole bile najuspešnije.\nU konkurenciji pionira i pionirki najuspešnije su bile osnovne škole „Ratko Vukićević“, odnosno „Sreten Mladenović Mika“, kod omladinki turnir je osvojila gimnazija „Svetozar Marković“, dok je titulu najuspešnije srednje škole u muškoj konkurenciji ponela Medicinska škola Dr „Milenko Hadžić“.\nPionirke i omladinke takmičenje nastavljaju u Trsteniku na okružnom takmičenju, dok će pioniri i omladinci najpre okušati snage sa vršnjacima iz Aleksinca.\nU Savezu za školski sport Niša nadaju se da će neki od ovih timova stići i do republičkog takmičenja, kao što je to slučaj i u drugim sportovima…\nRazvoj školskog sporta prepoznat je kao jedan od prioriteta u Strategiji razvoja sporta u Republici Srbiji, pa i u Gradu Nišu, pa je jedan od osnovnih ciljeva uključivanje što većeg broja mladih u sistem sporta, a ono što je nesporno je, da će se iz kvantiteta izroditi i određeni kvalitet.\nNovi uspesi mladih vaterpolista Naisa\nIgrači Naisa rođeni 2007. godine i mlađi ostvarili su veliki uspeh i plasirali se na finalni turnir državnog prvenstva Srbije.\nRadnički dva puta stizao prednost, preokrenuo pa na kraju jedva spasio bod (VIDEO)\nU 6. kolu Superlige na Čairu je viđen jedan ne toliko kvalitetan, koliko boorben i zanimljiv južnjački “klasik” između Radničkog\n0 Niš 11 months ago\nRadnički siguran protiv Zemuna (VIDEO)\nU 12. kolu Superlige fudbaleri Radničkog savladali su Zemun rezultatom 2:0(2:0). Dva pogotka Siniše Babića u prvom poluvremenu bila su\nJoš malo vremena je ostalo do istorijskog\ndetaljnije September 17\nKik boks klub Niš najbolji i u Kraljevu\nProteklog vikenda na Full Contact prvenstvu centralne\ndetaljnije September 16\nNova pobeda Filipa Stankovića u Americi\nU subotu 14. septembra Nišlija Filip Stanković\nStonoteniserke “Josip Kolumba” ubedljive na startu Superlige (VIDEO)\nStonoteniserke Josip Kolumba iz Niša startovale su\nNišlije najbolje u državi u disciplini olimpijski luk\nProteklog vikenda u Pančevu je održano Državno\nNiške kendoke Mila, Marija i Danica – nove državne vicešampionke\nNiške kendoke Mila i Marija Jovović i


Vesti - U Somboru stanovništvo i migranti zajedno sprovode aktivnosti za poboljšanje lokalne zajednice\nU Somboru stanovništvo i migranti zajedno sprovode aktivnosti za poboljšanje lokalne zajednice\nZajedno sa novinarima nekoliko redakcija posetili smo Sombor i mesta na kojima su lokalna udruženja, građani i migranati zajednički uređivali škole, terene i održali radionice.\nTrenutno u Srbiji u prihvatnim centrima boravi 2668 migranata, dok je u Prihvatnom centru Sombor trenutno prisutno 83 korisnika, od toga 39 dece.\nNovinari su se, kroz razgovor sa predstavnicima Fondacije, Komesarijata za izbeglice i migrantima koji borave u prihvatnom centru, informisali o aktivnostima koje se sprovode u cilju obezbeđivanja dostojanstvenih uslova za život svima koji su se, bežeći od ratova i siromaštva, zaustavili u Srbiji.\n“Fondacija Ana i Vlade Divac je od početka migrantske krize uključena u aktivnosti kako bi obezbedila bolje uslove života migrantima dok se nalaze u našoj zemlji, ali i pružila pomoć i lokalnom stanovništvu u opštinama koje su najviše pogođene migrantskom krizom. Drago nam je da smo imali priliku da podržimo projekte i inicijative u Somboru koje unapređuju kvalitet života i rešavaju probleme lokalnog stanovništva ali i stvaraju prostor za zajedničke aktivnosti migranata i lokalnog stanovništva”, izjavila je lokalna koordinatorka projekta u Somboru, Bojana Dobrilović.\nOna je istakla da je u ovoj opštini podržano šest inicijativa ukupne vrednosti od 2,6 miliona dinara, a poseban naglasak stavljen je na one projekte koji se realizuju u ruralnim sredinama, a uključuju veliki broj ljudi i pokrivaju oblasti koje imaju najveću korist za lokalnu zajednicu, kao što su kultura, obrazovanje, zdravlje, sport i ekologija.\nPredstavnici medija su imali priliku da vide i Ekonomiju Srednje poljoprivredne prehrambene škole u Somboru i prisustvuju treningu terapijskog jahanja koji organizuje Udruženje građana “Griva” za sa decu smetnjama u razvoju, kao i teren obnovljen u okviru projekta.\n“Projektom "Uhvati grivu" koji je uz podršku Fondacije Ana i Vlade Divac realizovala UG GRIVA, po prvi put je u program terapijskog jahanja uključena grupa dece iz porodica pogođenih migrantskom krizom iz Prihvatnog centra u Somboru. Rad sa tom grupom dece je bio izuzetno zanimljiv za sve nas. Iako je postojala jezička barijera (deca su poreklom iz različitih država) komunikacija na relaciji dete - konj- voditelj programa - volonteri, se može opisati kratko - osmesi su bili na licima svih učesnika.\nProjekat takođe doprinosi povećanju vidljivosti ove grupe dece, kao i dece koja su redovni korisnici programa GRIVE. Uticao je na smanjenje stigmatizacije i povećanje njihove uključenosti u aktivnosti zajednice.\nPoseta je realizovana u okviru projekta “Podrške stanovništvu u zajednicama pogođenim izbegličkom krizom u Srbiji” koji sprovodi Fondacija Ana i Vlade Divac u Somboru, Šidu i Obrenovcu uz podršku Fondacija za otvoreno društvo (Open Society Foundations).


Srbija sprema bum: Pet milijardi evra za privredu za izlazak iz krize! – Borba\nSrbija sprema bum: Pet milijardi evra za privredu za izlazak iz krize!\nPaket ekonomskih mjera, težak pet milijardi evra, samo je prvi korak pomoći koju državni vrh planira kako bi privreda i građani lakše prebrodili krizu izazvanu svjetskom pandemijom virusa korona.\nDetaljan plan koji će predstaviti ministar finansija Siniša Mali, a u koji su “Novosti” imale uvid, svojevrsni je pojas za spasavanje egzistencije ljudi, preduzetnika i poljoprivredne proizvodnje.\nOn će obuhvatiti urgentnu finansijsku injekciju za velika i mala preduzeća, zanatlije, paore, domaćinstva i građane generalno. Svi oni mogu da računaju na olakšice i konkretnu pomoć, jer, kako je poručio šef države Aleksandar Vučić, imamo stabilnu ekonomsku i fiskalnu situaciju, a zahvaljujući monetarnoj politici NBS i visoke devizne rezerve, stabilan kurs dinara, umjeren nivo inflacije.\nMeđu ključnim mjerama su “ubrizgavanje” dvije milijarde evra iz banaka, a preko garancijskog fonda, za likvidnost preduzeća, kao i podrška malim i mikro preduzećima u vrijednosti većoj od 700 miliona evra.\nPaket sadrži tri segmenta – mjere poreske politike, direktna pomoć privatnom sektoru i mjere očuvanja likvidnosti u privatnom sektoru:\n2. Direktna pomoć preduzetnicima koji se paušalno oporezuju i koji plaćaju porez na stvarni prihod, mikro, malim i srednjim preduzećima u privatnom sektoru – uplata pomoći u visini minimalca, tri minimalne zarade. Velikim preduzećima u privatnom sektoru biće uplaćeno 50 odsto neto minimalne zarade, a za zaposlene kojima je rješenjem utvrđen prestanak rada.\n3. Finansijska podrška kroz Fond za razvoj, koji će staviti na raspolaganje oko 200 miliona evra kredita za likvidnost. Oni se neće moći koristiti za organizovanje igara na sreću, lutrije i slično, trgovinske delatnosti, promet naftom i naftnim derivatima. Srbija će komercijalnim bankama obezbijediti i garantnu šemu za kredite za likvidnost u iznosu od dvije milijarde evra po povoljnim uslovima.\nPredsjednik Vučić je naglasio i da će gledati da javni dug nijednog trenutka ne pređe 60 odsto BDP, i ponovio da za, razliku od Hrvatske, Srbija neće ići na smanjivanje plata u javnom sektoru. Država će dodatno uložiti i u osnaživanje stubova našeg sistema – Telekom, EPS…\n– Vrlo dobra monetarna politika doprinijela je tome da lakše možemo da podnesemo udar u odnosu na druge zemlje. Ublažavamo udar, ali ne obećavam da će da teku med i mleko. Zato ćemo brzo i snažno da krenemo i da se izborimo u političkoj i ekonomskoj raspodjeli u svijetu kada se završi sve sa koronom. Hoćemo da osnažimo našu privredu, brže nego što će to drugi uraditi. Planiramo pozitivan rast BDP posle korone, a i sledeće godine – poručio je Vučić.


Želimir Žilnik na filmskom festivalu u Lisabonu\nNa ovogodišnjem Međunarodnom filmskom festivalu u Lisabonu "Doclisboa '15", koji će biti održan od 22. oktobra do 1. novembra, biće predstavljena retrospektiva posvećena radu srpskog režisera Želimira Žilnika.\nŽilnik će u Lisabonu predstaviti retrospektivu posvećenu njegovim delima, u partnerstvu sa Portugalskom kinotekom, saopštili su danas organizatori Festivala.\nŽilnik je bio vodeća figura u takozvanom "crnom talasu" jugoslovenskog filma, koji karakteriše netradicionalan pristup filmskoj produkciji i kritička analiza tadašnjeg društva, navodi se u saopštenju.\nNjegov rad, kako se ističe, pruža istorijski pregled perioda u poslednjih 50 godina i prostora nekadašnje Jugoslavije, ne samo baveći se političkim, društvenim i teritorijalnim promenama, već i dovodeći u pitanje teritorijalne principe i načelo identiteta Evrope.\nOvogodišnji Međunarodni filmski festival u Lisabonu predstaviće i tematsku restrospektivu pod naslovom "Ne bacam bombe, već pravim filmove - Predstavljanje terorizma", u okviru koje će biti prikazan veliki broj filmova koji postavljaju problem terorizma kao prevashodni izazov za zajednice, ali i za film.\nProgram Festivala će obuvatiti i fokus na Grčku, sa ciljem da se kroz film prikaže ne samo istorija te zemlje i njena sadašnjost, već i evropska raskršća, u vremenu koje karakteriše neposredno preispitivanje odnosa moći između zemalja i naroda, navodi se u saopštenju.\nKONTAKT 2019, koji će se održati u Beogradu od 20. do 23. marta 2019, predstavlja bogat i uzbudljiv konferencijski program, na kome će učestvovati predstavnici najvećih i najznačajnijih muzičkih festivala iz regiona, predstavnici institucija, muzičkih kuća, menadžera i ostalih muzičkih radnika.


Pleme Cherokee od kompanije Jeep traži da promijene ime terenskom vozilu\nJeep Cherokee, Foto: Shutterstock\nVođa plemena američkih indijanaca Cherokee, Chuck Hoskin, zatražio je od američke kompanije Jeep da njihovo poznato vozilo, model Cherokee, koji se proizvodi gotovo 50 godina promijeni naziv.\nKako je kazao Hoskin, došlo je vrijeme da se ovaj naziv automobila promijeni te dodao da ne toleriše da kompanija koristi ime Cherokee.\n"Mislim da je došao trenutak u ovoj zemlji da kompanije i sportski timovi povuku imena, fotografije i maskote američkih Indijanaca sa svojih proizvoda, majica i timova. Siguran sam da niko nema loših namjera u svemu tome, međutim, nama ne pričinjava čast to što će se automobil zvati po imenu našeg plemena jer ono traje duže nego je osnovana kompanija Jeep", rekao je Hoskin.\nDodao je da ne očekuje da će kompanija Jeep istog trenutka promijeniti naziv, ali je potcrtao da pleme ne odobrava upotrebu naziva Cherokee u te svrhe.\n"Najbolji način da nam se oda počast je da se više sazna o našoj vladi, našoj ulozi u ovoj zemlji, našoj historiji, kulturi, jeziku i da se vodi konstruktivan dijalog sa plemenima koje priznaje savezna vlada i o njihovoj kulturi", istakao je Hoskin.\nKompanija Jeep uvela je model terenskog vozila Cherokee 1974, nakon čega je uslijedilo više modela.\nPod pritiskom su nedavno američki fudbalski tim i košarkaški tim iz Washingtona promijenili imena potekla od američkih Indijanaca - Redskins (crvenokošci), odnosno, Indians, piše CNBC.\nU društvu najbržih


ZAKON O PLANIRANJU I IZGRADNJI: CENTRALNI REGISTAR PLANSKIH DOKUMENATA POMAżE INVESTITORIMA U RAZMATRANJU POTENCIJALNIH LOKACIJA ZA ULAGANJA, OLAKšAVA JAVNIM SLUżBAMA POSTUPAK IZDAVANJA GARđEVINSKIH DOZVOLA I SMANJUJE MOGUćNOST KORUPCIJE\nZAKON O PLANIRANJU I IZGRADNJI: Centralni registar planskih dokumenata pomaže investitorima u razmatranju potencijalnih lokacija za ulaganja, olakšava javnim službama postupak izdavanja garđevinskih dozvola i smanjuje mogućnost korupcije\nFunkcionisanje Centralnog registra planskih dokumenata, koji je deo sistema za elektronsko izdavanje građevinskih dozvola doprineće stvaranju boljeg ambijenta za poslovanje u Srbiji, izjavio je v.d. pomoćnika ministra građevinarstva, saobraćaja i infrastrukture, Đorđe Milić.\nMilić je na prezentaciji Centralnog registra istakao da to predstavlja još jedan korak u reformama u sektoru građevinstva, koje znače brže procedure za građane i investitore.\n"Zainteresovani investitori koji žele da investiraju i da grade sada imaju neposredan uvid u planska rešenja", istakao je Milić i dodao da je registar važan za efikasnu primenu objedinjene procedure i izdavanje elektronskih građevinskih dozvola, jer će omogućiti da se dodatno skrati vreme njihovog izdavanja.\nOn je napomenuo da je prosečno vreme izdavanja dozvola sedam dana od podnošenja zahteva, dok je rok predviđen Zakonom o planiranju i izgradnji ("Sl. glasnik RS", br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014 i 145/2014) 28 dana.\nPodsetivši da je elektronsko izdavanje građevinskih dozvola počelo 1. januara 2016. godine, Milić je istakao da su do sada postignuti odlični rezultati.\n"U prvom kvartalu je izdato preko 750 dozvola, a zaključno sa polovinom maja izdato je preko hiljadu elektronskih građevinskih dozvola", istakao je on i dodao da se broj pozitivno rešenih zahteva stalno povećava.\nVršilac dužnosti direktora USAID-a, Milan Pavlović, naveo je da je USAID donirao preko 70 hiljada dolara za razvoj softvera.\n"Elektronski registar predstavlja nastavak napora na kreiranju povoljnijeg poslovnog okruženja u Srbiji, i USAID će nastaviti da podržava ovaj i slične projekte", rekao je Pavlović.\nInače, formiranje Centralnog registra planskih dokumenata trebalo bi da pomogne investitorima u razmatranju potencijalnih lokacija za ulaganja, olakša javnim službama postupak izdavanja garđevinskih dozvola i smanji mogućnost korupcije.\nOsim toga, građani će moći da vide koje lokalne vlasti nisu donele planove, ili ih nisu dostavile u centralni registar.\nRegistar koji je razvijen u okviru Republičkog zavoda uz podršku USAID Projekta za bolje uslove poslovanja funkcionise od 17. decembra 2015. godine.\nU Centralni registar uneto je do sada oko 300 prostornih i urbanističkih planova koji su dostupni i pretraživi na internet stranici www.crpd.gov.rs.


Za sufinansiranje medijskih projekata 54 miliona dinara iz budžeta grada Niša - juGmedia\nOn je rekao da će konkurs za sufinansiranje medijskih projekata biti raspisan početkom marta.\n„Zajedno sa Departmanom za komunikologiju i žurnalistiku napravili smo predloge medijskih sadržaja od javnog interesa za koje će se raspisati konkurs. Trudili smo da obuhvatimo sve teme koje su od značaja za građane, ali smo otvoreni i za nove predloge“, kazao je Stevanović na javnoj raspravi „U susret medijskom konkursu grada Niša za 2018“.\nStevanović ističe da je najveći problem sekretarijata od uvođenja projektnog finansiranja medija, izbor članova komisije koja ocenjuje medijske projekte i to zbog toga što ne postoje kriterijumi za izbor članova komisije.\n„Za izbor članova različitih Upravnih i Nadzornih odbora postoje i te kako precizne instrukcije ali za nešto ovako delikatno i važno ne postoje kriterijumi ni u zakonu ni u Pravilniku za sufinansiranje projekata“, objašnjava Stevanović.\nNovinar Milorad Doderović je predložio da u komisijama koje ocenjuju medijske projekte ne budu birani ljudi iz gradova i mesta koji su raspisali konkurs, kao ni oni novinari koji su sami sebe predložili kao medijske stručnjake.\nDragan Đorđević iz Odbora za ljudska prava Niš, rekao je da bi ceo proces sufinansiranja medijskih sadražaja mogao da se „uozbilji“ kada bi se izdvojila sredstva za evaluaciju proizvedenih medijskih sadržaja, jer je evidentno da postoje problemi u realizaciji.\nProšle godine grad Niš izdvojio je za sufinansiranje medijskih projekata 20,5 miliona dinara\nŠefica Odseka za kulturu i informisanje u Sekretarijatu za kulturu i informisanje grada Niša Pavlina Mihajlenko kazala je da je predlog novinara o poštovanju odluka Saveta za štampu prilikom konkurisanja „na mestu“, ali da Sekretarijat ne može ništa da učini po tom pitanju dok Zakon o javnom informisanju i medijima ne bude promenjen.\n„Mi šaljemo predloge za izmenu Zakona i pravilnika kad god se organizuju javne rasprave, ali se godinama ne menja ni Zakon ni pravilnik“, izjavila je Mihajlenko.\nProsvetari u štrajku, časovi skraćeni\nNIŠ, PIROT, PROKUPLJE – Zaposleni u 35 osnovnih i srednjih škola na području Nišavskog, Topličkog i Pirotskog okruga stupili su jutros u štrajk…\nSijarinska Banja u nagradnoj igri dobila novi računarski kabinet\nViše od 100 hiljada glasova građana doprinelo je odabiru 20 škola širom Srbije koje će biti nagrađene vrednom računarskom opremom, a među školama…


Postizborna kalkulacija sa SPS u glavnoj ulozi politička tema broj jedan u Srbiji\nSa malo manje strasti nego do sada, postizborna kalkulacija i pravljenje koalicija sa Socijalističkom partijom Srbije u glavnoj ulozi je i danas politička tema broj jedan u Srbiji. Stvari izgledaju najkonkretnije na nivou Beograda, gde su se predstavnici SRS-a, DSS-a i SPS-a dogovorili da stranački organi sve tri partije potvrde odluku o formiranju gradske vlasti.\nPrvi je reagovao Izvršni odbor DSS-a i potvrdio koalicioni sporazum za formiranje gradske vlasti u Beogradu sa koalicijom SPS-PUPS-JS i Srpskom radikalnom strankom. Posle jučerašnje potvrde da Demokratska stranka još nije počela pregovore sa socijalistima na najvišem nivou, iz ove grupacije oglasio se jedino lider G17 plus Mlađan Dinkić. U Novom Sadu on je pozvao birače da u drugom krugu izaberu evropski put i ne dozvole radikalima i DSS-u da njihova koalicija postane stvarnost. Takođe, Dinkić ocenjuje da se SPS-u daje preveliki značaj u iz-bornoj kombinatorici jer socijalisti u Vojvodini imaju beznačajnu podršku i nisu relevantni za formiranje proevropske koalicije u Vojvodini.\nSam lider SPS-a priznao je juče da ovo je komplikovan trenutak za socijaliste koji treba da se opredele između radikala i DSS-a sa jedne i demokrata sa druge strane. A danas je visoki funkcioner Srpske radikalne stranke Dragan Todorović pozvao koaliciju oko SPS-a da se unutar sebe dogovori sa kime će formirati novu vladu i sa tim dogovorom izađe pred radikale i narod-njake. Todorović je rekao i da formiranje vlade još nije hitno jer ni parlament nije konstituisan, ali nije mogao da kaže kada će biti nastavljeni pregovori o formiranju vlade sa DSS-om i SPS-om.


OVO JE OBRADOVIĆ HTEO DA PITA PREDSEDNIKA: Vučić nije smeo na duel zbog ovih 8 pitanja! (FOTO)\n01-03-2018 21:03 Srbija Politika\nPredsednik Dveri, Boško Obradović govorio je na konferenciji za medije o "bežanju Aleksandra Vučića od direktnog TV duela i o skandaloznom ponašanju Milomira Marića", a tom prilikom je pokazao i sms prepisku sa urednikom tv Hepi.\nOn je na konferenciji za novinare u Skupštini Srbije objasnio kako je došlo do toga da ga Milomir Marić prvo pozove na tv duel sa Aleksandrom Vučićem juče kasno uveče, a da onda isti otkaže u pokušaju da predstavi javnosti kako Obradović nije smeo da dođe na tv duel. Slično je Marić već jednom uradio Vojislavu Šešelju, pre njegove saradnje sa Vučićem, kada je u emisiji pokazivao praznu fotelju govoreći kako se Šešelj uplašio, rekao je Obradović i dodaoda si isto planirali da urade opet, ali da je njemu je na vreme bilo jasno o čemu se tu radi i zato je jutros u 8 i 15 otišao ispred tv Hepi, kako je i dogovoreno, ali mu obezbeđenje nije dozvolilo da uđe. On je istakao da je upravo zato sve snimano uživo, bez montaže, kao i prilikom ulaska u kabinet Maje Gojković, kako režimski mediji ne bi mogli da režiraju ono što oni žele da se vidi.\nKako ističe predsednik Dveri ključna pitanja "na koja Vučić ne sme da odgovori i zbog kojih beži od tv duela" su sledeća:\nDa li ste agent CIA? Da li Vas je Zoran Korać još 2002. vrbovao da radite za ovu stranu obaveštajnu službu? Da li je isti čovek po Vašem dolasku na vlast 2012. postao Vaš savetnik u Vladi Srbije?\nPoznajete li Šona Ficpatrika, Dejvida Rouzmena i Bila DŽejmisona, agente CIA, koji su Vas dodelili Mikiju Rakiću da Vam bude šef?\nDa li ste učestvovali u lociranju Ratka Mladića i da li su u Vašem vinskom podrumu u Jajincima dovođeni ljudi koji mogu da pomognu u otkrivanju mesta skrivanja generala Mladića?\nZašto Haški tribunal traži izručenje Vjerice Radete i Petra Jojića, a ne Vas koji ste im bili šef u Pravnom timu SRS za odbranu Vojislava Šešelja u Hagu?\nDa li Vas je kao lidera opozicione SRS finansirala DS u vreme Borisa Tadića i da li su Vam na raspolaganju stajala sredstva banaka pod kontrolom DS?\nDa li ste preko Mikija Rakića izdejstvovali 2,2 miliona evra kredita bez ikakvih sredstava obezbeđenja u „Metals banciˮ za Aleksandra Stefanovića, koji je zauzvrat promenio svoj iskaz o Šešelju pred Haškim tribunalom?\nDa li Vaša porodica u Beogradu ima sedam nekretnina u svom vlasništvu, ukupno 786 kvadrata, procenjene tržišne vrednosti od milion i 160.000 evra? Da li se ti stanovi vode na Vas, Vašeg oca, majku, brata, bivšu i sadašnju suprugu, plus porodična kuća u Jajincima?\nDa li ste Vi i Vaši najbliži saradnici vršili fizičko nasilje u porodici nad svojim suprugama i nasilje nad ženama?\nSaša Radulović je postavio pitanje zašto Vučić do sada nikom osim Jeleni Milić i Jeleni Karleuši nije izašao na duel i zašto svakodnevno obmanjuje građane Srbije, a ne sme da odgovara ni na čija pitanja. Kako on ističe, potpuno je nenormalno da neko ko je nosilac liste za Beogradske izbore ne izađe ni jednom da predstavi program ili da sa drugim predstavnicima lista debatuje. On se osvrnuo i na jutrošnje gostovanje Aleksandra Vučića na tv Hepi: - Sa snimka se jasno vidi da je Boško Obradović bio tamo sam i očigledno je da Vučić laže kada govori o ljudima u kapuljačama koji su došli sa Boškom. – rekao je Radulović. Snimak haosa koji se odigrao jutros ispred TV Hepi, pogledajte OVDE. Izvor: Pravda\nDvougao: Boško Obradović protiv Saše Radulovića\nNAPREDNJACI JURE 50%: Evo ko još, prema prvim rezultatima, prelazi cenzus u Beogradu!\nNaprednjaci se teško obrukali: Među falsifikovanim imenima i članovi DS-a!


Održana 110. hitna sjednica Vlade Federacije BiH\nVlada Federacije BiH je na današnjoj 110. hitnoj sjednici, koja je održana u Sarajevu, razmatrala Prednacrt zakona o pravima demobilisanih boraca i članova njihovih porodica i dala punu podršku što hitnijem sistemskom rješavanju ovog važnog društvenog problema.\nFederalna vlada će odmah početi da radi na rješavanju pitanja koja su, prema razmatranom tekstu Prednacrta zakona, nesporno u njenoj nadležnosti. Tako je danas Federalno ministarstvo za pitanja boraca i invalida odbrambeno- oslobodilačkog rata zaduženo da, za narednu sjednicu, pripremi prijedlog Uredbe o pravu na osnovno osiguranje demobilisanih branilaca odbrambeno-oslobodilačkog rata.\nJoš jednom je, kao potpuno opravdan, podržan zahtjev demobilisanih branilaca za uspostavu i objavu Jedinstvenog registra branilaca i korisnika boračko invalidske zašitite i naložila Federalnom ministarstvu za pitanja boraca i invalida odbrambeno-oslobodilačkog rata, da do slijedeće sjednice, predloži modele objave ovog dokumenta. Istovremeno, još jednom je Federalna vlada pozvala kantone, koji to nisu uradili, da u što kraćem roku završe unošenje podataka u Jedinstveni registar.\nUtvrđen je i Nacrt zakona o zastupanju u osiguranju i posredovanju u osiguranju i reosiguranju. Ovaj federalni propis uređuje poslove i djelatnost zastupanja i posredovanja u osiguranju i reosiguranju, uvjete za izdavanje i prestanak važenja ovlaštenja, odnosno dozvole, poslovanje i pravila poslovanja, kao i nadzor nad ovom djelatnošću.\nNakon što je danas razmotrila i prihvatila informaciju Agencije za nadzor osiguranja FBiH o Zaštitnom fondu FBiH, Vlada Federacije BiH je zadužila Finansijsku policiju FBiH i Federalnu uprava za inspekcijske poslove da hitno i u skladu s nadležnostima, izvrše inspekcijski nadzor u ovom fondu.


Deset godina Kontre u Domu mladih – SARAJEVO.co.ba\nObjavljeno 22. 05. 2010 23. 06. 2015 od sarajevo.co.ba\nDeset godina Kontre u Domu mladih\nU Amfiteatru sarajevskog Doma mladih 2. juna 2010. godine će biti održana centralna proslava desetogodišnjice postojanja i djelovanja Kontre, sa specijalnim gostima, između kojih izdvajamo Skarhead iz New Yorka.\nEkipa iskusnih bosanskohercegovačkih punk i hardcore muzičara se okuplja 2000. godine. Među njima su bivši članovi bendova poput Brain Blocade, Protest, Bomb Squad, My Choice i Ex Legis, i kreću u potragu za “Životinjom” koja bi trebala popuniti mjesto bubnjara.\nKontra je, upravo sa “Životinjama” imala dosta problema prvih par godina. Krajem 2003. godine za bubnjeve sjeda Zlaja koji i danas gubi vrijeme sa Kontrom. Od tada Kontra namjerava ozbiljnije pristupiti pravljenju muzike pa i dan danas Kontra je čvrsto odlučna u namjeri da se ozbiljnije prihvati instrumenata. Upravo takav opušten stav prema muzici, kao i iskreni, jednostavni tekstovi olakšavaju Kontri put do slušalaca.\nKontra - Talijanka\nKontra kao i njeni članovi sa ranijim bendovima djele binu sa D.R.I., Madball, Rykers, Brightside, Slamndamn, Chatharsis, SMF, Analena, Ritam nereda, Kud idijoti, Hladno pivo…\nU Barceloni je 2003. godine snimljen split-CD “Kontra/Atxante”, a nekoliko mjeseci kasnije još jedan CD koji kao i prvi nikada nije dobio naslov.\nKontra trenutno ima spreman materijal za treći CD koji bi trebao biti snimljen prije konačnog otapanja sjevernog pola. Pored svega članovi Kontre organizuju koncerte (BHHC BOOKING) DIY bendova u Sarajevu i Bosni i Hercegovini i preprodaju domaću rakiju.\nObjavljeno u Muzička kutija,VideotekaOznačeno video\nNazad Nezbrinuta djeca u domovima širom BiH dobijaju pomoć iz Holivuda\nNaprijed Penali na novi način


Montecargo: svaki radnik upoznat sa stanjem u kojem se kompanija nalazi – BP Live\nMontecargo: svaki radnik upoznat sa stanjem u kojem se kompanija nalazi\nnov 30, 2021 crna gora, montecargo, montenegro\nPredstavnici menadžmenta Montecargo posjetili radnike u četiri poslovne jedinice”Od radnika se moglo čuti potraživanje poboljšanja samih uslova za rad i nabavka zaštitne odjeće i obuće“, navodi se u saopštenju kompanije.\nPredstavnici menadžmenta kompanije Montecargo posjetili su radnike u sve četiri poslovne jedinice – Nikšić, Podgorica, Bar i Bijelo Polje, sa kojima su razgovarali o njhovim problemima.\nRadnike su posjetili predsjednik Odbora direktora Montecarga Miroslav Brajović sa članovima tog tijela, Slobodanom Đukićem, Dejanom Konatarom, Marinkom Medojevićem, Veselinom Kovačem i izvršnim direktorom Vladimirom Božovićem.\n„Obavljeni su konstruktivni razgovori sa radnicima, gdje su se lično mogli uvjeriti sa kojim se problemima svakodnevno suočavaju. Od radnika se moglo čuti potraživanje poboljšanja samih uslova za rad i nabavka zaštitne odjeće i obuće“, navodi se u saopštenju kompanije.\nTakođe, kako su dodali, svaki radnik je upoznat sa stanjem u kojem se kompanija nalazi, kao i sa biznis planom za narednu godinu, koji će iziskivati veliki rad, požrtvovanje i profesionalizam svih zaposlenih da bi se u cjelosti ispoštovao.\n„Radi se o potpisanim ugovorima i prevozu različite robe koja prevazilazi preko dva miliona tona, sa projektovanim transportnim prihodom od oko 12 miliona eura“, precizira se u saopštenju\n.Svi su se složili da bez kompaktne saradnje svih zaposlenih, a sa naslijeđenim lošim voznim sredstvima, kako vučnim – lokomotivama, tako i sa vučenim – vagonima, bez kupovine novih voznih sredstava ili iznamljivanja, bez pomoći Ministarstva kapitalnih investicija, pa i same Vlade, sve ovo je nemoguće sprovesti u djelo.


Back AKTUELNO ::: DRUŠTVO AKTUELNO ::: DRUŠTVO STARČEVO U DOLINI JORGOVANA\nutorak, 08 novembar 2011 20:56\nU okviru projekta “Srbija, zemlja jorgovana“, u petak, 7. oktobra, u Pančevu, Starčevu i Jabuci zasađeno je 500 mladica ove plemenite i dugovečne biljke. U prijatnom ambijentu kafane “Đeram“, priređivače projekta dočekali su predstavnici Starčeva na čelu sa Živom Đurišićem, predsednikom Saveta Mesne zajednice, devojkama u narodnim nošnjama iz KUD-a “Neolit“ kao i veliki broj građana i mališana. Uskoro je u svojstvu promoterke na lice mesta pristigla i najlepša žena Srbije za 2011. - Milica Tepavac. I dok se orila vesela graja, a mnogi uspevali da dobiju autogram ili mogućnost da se fotografišu s misicom, organizatori manifestacije su delili “Ljubičanstvene balone“ i trake svima koji su želeli da zasade baš svoj jorgovan u parkiću na Pančevačkom putu.\nUlogu domaćina ali i organizatora ove manifestacije, poslanik Petar Andrejić, ovom prilikom je izjavio:\n- Danas sadimo oko 200 mladica, praveći na taj način zelenu aleju na samom ulazu u naše mesto. Želimo da u okviru komunalnih radova postupno ozelenimo Starčevo i potrudimo se da ono postane ekološka oaza.\nInspiratorka manifestacije i vlasnica kompanije “Mis Srbija“ Vesna da Vinča (nekada Jugović) doživLjeno je sumirala sledećim rečima:\n- Zadovoljna sam što smo posadili nove doline jorgovana, tačnije pet stotina stabala. Zahvaljujem svima koji su vezali ljubičanstvenu mašnu na svoj jorgovan.\nAkciju su uveličali i neverovatni gosti, pre svih knez Aleksandar Pavlov Karađorđević, princeza Barbara od Lihtenštajna i Satiš Sikha, jedan od najvećih humanitaraca na planeti, poznat po tome što je usvojio preko 683 hendikepirana deteta. Tog dana u Starčevu su bili i voditeLjka Biljana Lukić, pevač Ognjen Radivojević kao i uvek nasmejana legendarna glumica Rada Đuričin, koji su posadili svoje jorgovane.\nMis Srbije Milica Tepavac plenila je svojom raskošnom spoljašnošću i uglađenim manirima, a za SN je izjavila: - Počastvovana sam učešćem u ovoj akciji i želim da od sveg srca zahvalim Starčevcima, naročito mnogobrojnoj deci, koja su najzaslužnija za ostvarenje ove plemenite ideje. Jorgovani će biti naš zaštitni znak, a svako novo drvo će nam doneti jedan korak ka boLjitku i biće podstrek za nove pozitivne promene.


NOVI PLATNI RAZREDI NE ZNAČE NUŽNO SMANJENJE PLATA – Nezavisni Policijski Sindikat Srbije\nNOVI PLATNI RAZREDI NE ZNAČE NUŽNO SMANJENJE PLATA\nPočetna/Vesti/NOVI PLATNI RAZREDI NE ZNAČE NUŽNO SMANJENJE PLATA\nBeograd, 31.08.2018. Finansijsko pitanje je jedno od presudnih u svakom poslu pa i u policijskom. Na početku godine zabeleženo je povećanje zarada za bezbednosni sektor koje je iznosilo 10%, a najavljeno je još jedno. Međutim, nemir među pripadnike MUP-a unela je tabela Fiskalnog saveta za predlog izmene platnih razreda koja pokazuje da su pože manje plate za policiju.\nOdmah nakon ovakve objave medija nastala je pometnja, a sve je dodatno pospešio zaključak Policijskog sindikata Srbije da je takva odluka definitivna, bez obzira što se radi o predlogu o kome će se tek razmatrati. Sa druge strane, čelnici MUP-a izneli su da o smanjenju plata nije bilo ni reči, a isto je čak potvrđeno i ovom reprezentativnom sindikatu na nedavnom sastanku sa predstavnicima MUP-a.\nNaime, Fiskalni savet je državni organ koji postoji kako bi ocenjivao ispravnost fiskalne politike iz ugla utvrđenih fiskalnih pravila. U tom cilju je i iznet predlog, a sve iz razloga najavljene Uredbe o koeficijentima koja bi trebalo da se nađe pred državnim organima u septembru. Kada se uzme u obzir da je Fiskalni savet odgovoran Narodnoj skupštini, da je ovo samo predlog o kome će se tek raspravljati, ali i jasno zauzet stav nadležnih da smanjenja plata neće biti jasno je da se, iz neznanja ili smisleno, nepotrebno podiže panika među zaposlenima. Na ovo sve treba dodati i predlog Vlade Srbije koji je sredinom juna iznela pred MMF, a koji obuhvata novo povećanje zarada od 10% zaposlenima u zdravstvu, policiji i prosvetnim radnicima.\nDakle, ono što je za sada izvesno prema tvrđenju nadležnih da smanjenja plata neće biti bez obzira na predlog Fiskalnog saveta, već će one rasti u skladu sa budžetskim raspolaganjima, a bužet za 2019. godinu biće formiran do polovine septembra kada će biti poznati i novi koeficijenti o obračunavanju zarada.


Posjete Danas u Sarajevu\nInspektori iz Unije evropskih fudbalskih asocijacija (UEFA) obišli su danas stadion „Asim Ferhatović Hase“ na Koševu, u cilju kontrole o ispunjavanju kriterija koje propisuju FIFA i UEFA za održavanje međunarodnih utakmica.\nU okviru posjete stadionu održan je i sastanak na kome su, osim najavljene delegacije UEFA-e, također bili prisutni predstavnici Općine Centar na čelu s načelnikom Nedžadom Ajnadžićem, Javne ustanove „Centar za sport i rekreaciju“ i Nogometnog saveza Bosne i Hercegovine.\nOvom prilikom su predstavnici ove općine prezentirali konkretne korake na modernizaciji stadiona na Koševu koje je poduzela ova lokalna zajednica u saradnji s Ministarstvom kulture i sporta Kantona Sarajevo, za šta su zajedno izdvojili milion maraka.\nPodsjećamo da su 29. decembra 2017. ministar kulture i sporta Kantona Sarajevo Mirvad Kurić i načelnik Općine Centar Nedžad Ajnadžić potpisali sporazum o sufinansiranju realizacije projekta modernizacije stadiona „Asim Ferhatović Hase“ na Koševu.\nPrema pomenutom sporazumu, Općina Centar i Vlada KS će iz svojih budžeta izdvojiti po 500.000 KM za realizaciju ovog projekta. Ova faza modernizacije podrazumijeva pojačanje rasvjete na reflektorima i sportskom semaforu, opremanje sobe za centralno upravljanje sistemom sigurnosti na stadionu, uređenje prostora za zagrijavanje rezervnih igrača, te proširenje prostora s klupama za smještaj stručnih štabova i rezervnih igrača.\nU okviru pomenutog sastanka na stadionu na Koševu, načelnik Ajnadžić je potpisao ugovor s odabranim izvođačem radova koji će biti zadužen za pojačanje rasvjete na reflektorima na stadionu „Asim Ferhatović Hase“, što je jedan od uvjeta za odigravanje međunarodnih utakmica koje su propisale FIFA i UEFA. Kao najpovoljniji izvođač radova odabrana je firma „SES“ d.o.o. Sarajevo, čiji je direktor Ibrahim Dedović potpisao pomenuti ugovor. Vrijednost ugovora je 291.833,86 KM, a radove u cijelosti finansira Općina Centar.\n- Naše opredjeljenje je da stadion na Koševu dovedemo do nivoa za odigravanje međunarodnih utakmica, a taj proces vodimo na dva kolosijeka. Putem Centra za sport i rekreaciju i uz podršku Općinskog vijeća Centar provedena je procedura za pojačanje rasvjete na reflektorima i sportskom semaforu, a danas smo potpisali i ugovor, tako da izvođač odmah počinje s radovima. Također je objavljen javni poziv za odabir izvođača radova na opremanju sobe za centralno upravljanje sistemom sigurnosti na stadionu, a otvaranje ponuda je naredne sedmice. Osim toga, planiramo uraditi proširenje prostora s klupama za smještaj stručnih štabova i rezervnih igrača, kao i urediti prostor površine od 150 metara kvadratnih za zagrijavanje rezervnih igrača. U narednom koraku, u saradnji s Nogometnim savezom BiH, za šta planiramo osigurati novčana sredstva rebalansom budžeta, idemo na zamjenu kompletne travnate površine, i tada ćemo pokušati naći rješenje da uvedemo grijanje na travnjaku stadiona - kazao je Ajnadžić.\nPredstavnici UEFA-e na stadionu "Asim Ferhatović Hase"\nUEFA: Minuta šutnje na evropskim stadionima u čast Astorija\nUEFA NSBiH Općina Centar Sarajevo\nBašiću lak protivnik na startu 13.03.2018 14:42\nSelektor Robert Prosinečki u posjeti BH Telecomu 13.03.2018 14:50


Izvor: B92, 01.Dec.2020, 00:53\nBerlin -- Severna Makedonija još ima šanse da prvu međuvladinu sednicu sa EU održi do kraja godine u toku nemačkog predsedavanja, kaže kancelarka Nemačke Angela Merkel.\nKako je preneo Dojče vele na makedonskom (dw.com/mk), Merkel je to rekla na video konfereciji sa parlamentarcima evropskog kontinenta, ali je napomenula da se nemačko predsedništvo ipak suočava sa poteškoćama u vezi održavanja te sednice i da još uvek postoji potreba za pregovorima Sofije >> Pročitaj celu vest na sajtu B92 << i Skoplja.\n"Suočavamo se sa poteškoćama da omogućimo održavanje prve međuvladine sednice sa Severnom Makedonijom. Albanija je napravila veliki napredak, ali posebno u pitanju da li ćemo uspeti na vreme sa Severnom Makedonjom, zato što još uvek postoji potreba za pregovorima Bugarske i Severne Makedonije", rekla je nemačka kancelarka.\nKasnije je odgovarajući na pitanja poslanika Merkelova rekla da se nada da će Severna Makedonija ove godine započeti pregovore sa EU, dok će Albanija morati da sačeka.\n"U slučaju Albanije pitanje je malo drugačije. I pored napretka ne mogu da obećam da će to da se desi ove godine, ali će biti veoma brzo", rekla je ona na virtelnom sastanku sa parlamentarnim komitetima zemalja članica EU.\nAngela Merkel je pred parlamentarcima rekla da se velika pažnja posvećuje regionu Zapadnog Balkana i da "tamo ima tenzija, ali da ima i napretka".\nMerkel: S. Makedonija još ima šansu da počne pregovore sa EU ove godine\nSeverna Makedonija još ima šanse da i prvu međuvladinu sednicu sa EU održi do kraja ove godine u toku nemačkog predsedavanja, izjavila je danas kancelarka Nemačke Angela Merkel. Kako je preneo Dojče vele na makedonskom (dw.com/mk), Merkel je to rekla na video konfereciji sa parlamentarcima evropskog...